text:
Oktobha 17-
23
IMIZEKELISO 12-16
Ingoma 69 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Ubulumko Bulunge Ngakumbi Kunegolide”: (imiz. 10)
IMi 16:16, 17—Isilumko sifunda iLizwi likaThixo size sisebenzise oko sikufundileyo (w07 7/15 8)
IMi 16:18, 19—Isilumko asibi nalo ikratshi (w07 7/15 8-9)
IMi 16:20-24—Isilumko sinceda abanye ngendlela esithetha ngayo (w07 7/15 9-10)
-
Ukwemba Ubuncwane ObuseBhayibhileni: (imiz. 8)
IMi 15:15—Sinokonwaba njani? (g 11/13 16)
IMi 16:4—Litheth’ ukuthini ibinzana elithi uYehova ‘umenzele injongo yakhe’ ongendawo? (w07 5/15 18-19)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) IMi 15:18–16:6
YIKHUTHALELE INTSIMI
Utyelelo Lokuqala: (imiz. 2 nangaphantsi) Yoh 11:11-14—Fundisa Inyaniso. Mmemele kwiintlanganiso zangempelaveki.
Xa Ubuyela: (imiz. 4 nangaphantsi) Gen 3:1-6; Rom 5:12 —Fundisa Inyaniso. Mmemele kwiintlanganiso zangempelaveki.
Isifundo SeBhayibhile: (imiz. 6 nangaphantsi) bh 191 ¶18-19—Mmemele kwiintlanganiso.
INDLELA YOKUPHILA YAMAKRISTU
Ingoma 117
“Indlela Echanileyo Yokugqabaza”: (imiz. 15) Ingxubusho. Dlala ividiyo ethi Yiba Ngumhlobo KaYehova—Lungiselela Amagqabaza Akho. Cela abantwana abambalwa beze eqongeni. Babuze le mibuzo: Ziziphi izinto ezine esimele sizenze xa silungiselela ukuphendula ezintlanganisweni? Kutheni simele singakhathazeki xa singakhonjwa?
ISifundo SeBhayibhile Sebandla: (imiz. 30) kr isahl. 2 ¶23-34
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 102 Nomthandazo


c: text/html

text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
28 Ngenxa yoko uIsake wambiza uYakobi waza wamsikelela, wamyalela wathi: “Uze ungathabathi mfazi ezintombini zakwaKanan.”+
2 Suka uye ePadan-aram, endlwini kaBhetuweli uyihlomkhulu uze uzithabathele khona umfazi ezintombini zikaLabhan unyokolume.+
3 Yaye uThixo uSomandla uya kukusikelela aze akuqhamise, akwandise, uze ngokuqinisekileyo ube yintlanganisela yezizwana.+
4 Kwaye uya kukunika intsikelelo ka-Abraham,+ wena nembewu yakho ndawonye nawe,+ ukuze ulidle ilifa ilizwe ophambukele kulo,+ elo uThixo amnike lona uAbraham.”+
5 Ngoko uIsake wamndulula uYakobi, waza wasinga ePadan-aram, kwaLabhan unyana kaBhetuweli umSiriya,+ umntakwabo Rebheka,+ unina kaYakobi noEsawu.+
6 Uthe akubona uEsawu ukuba uIsake wayemsikelele uYakobi waza wamndulula ukuba aye ePadan-aram ukuze azithabathele khona umfazi, nokuba ekumsikeleleni kwakhe wambekela umyalelo, esithi: “Uze ungathabathi mfazi ezintombini zakwaKanan”;+
7 kwanokuba uYakobi wamthobela uyise nonina waza wanduluka esiya ePadan-aram;+
8 wabona ke uEsawu ukuba iintombi zakwaKanan zazingakholekanga emehlweni kaIsake uyise.+
9 Ngoko ke uEsawu waya kwaIshmayeli waza wathabatha njengomfazi uMahalati intombi kaIshmayeli unyana ka-Abraham, udade boNebhayoti, ngaphandle kwabanye abafazi bakhe.+
10 Waphuma uYakobi eBher-shebha waza waya kwaHaran.+
11 Ethubeni wafika ndaweni ithile waza walalisa khona kuba lalisele litshonile ilanga. Ngoko wathabatha elinye kumatye aloo ndawo, waqamela ngalo waza walala kuloo ndawo.+
12 Waphupha+ ebona ileli, imiswe emhlabeni, umphezulu wayo ufikelela emazulwini; yaye, khangela! nazo iingelosi zikaThixo zinyuka zisihla kuyo.+
13 Kwaye, khangela! nanko uYehova emi ngentla kwayo, waza wathi:+
“NdinguYehova uThixo ka-Abraham uyihlo noThixo kaIsake.+ Ilizwe elo ulele kulo, ndiya kulinika wena nembewu yakho.+
14 Yaye ngokuqinisekileyo imbewu yakho iya kuba njengamasuntswana othuli lomhlaba,+ uze ngokuqinisekileyo usasazeke ngokubanzi, usinge entshona nasempuma nasemntla nasemzantsi,+ zize ngokuqinisekileyo zizisikelele ngawe nangembewu yakho zonke iintsapho zomhlaba.+
15 Yabona, ndinawe yaye ndiya kukugcina kuyo yonke indlela oyihambayo ndize ndikubuyisele kulo mhlaba,+ kuba andiyi kukushiya de ndibe ndikwenzile ngenene oko ndikuthethileyo kuwe.”+
16 Wavuka ke uYakobi ebuthongweni bakhe waza wathi: “Eneneni uYehova ukho kule ndawo, mna ke bendingakwazi oko.”
17 Wandula ke wafikelwa luloyiko waza wathi:+ “Asikuko nokuba iyoyikeka le ndawo!+ Ngokuqinisekileyo yindlu kaThixo le+ kwaye lisango lamazulu eli.”
18 Ngoko uYakobi wavuka ekuseni, wathabatha ilitye elo wayeqamele ngalo, walimisa layintsika waza wagalela ioli phezu kwalo.+
19 Ngoko ke, wathi igama laloo ndawo yiBheteli;+ kodwa enyanisweni, lona igama leso sixeko laliyiLuzi ngaphambili.+
20 Wabhambathisa ngesibhambathiso+ uYakobi, esithi: “Ukuba uThixo uthe waba nam, wandigcina ngokuqinisekileyo kuyo le ndlela ndiyihambayo, waza ngokuqinisekileyo wandinika isonka sokudla nezambatho zokunxiba+
21 ndaza ngokuqinisekileyo ndabuyela ngoxolo endlwini kabawo, ngoko uYehova uya kuba ungqineke enguThixo wam.+
22 Yaye eli litye ndilimisileyo layintsika loba yindlu kaThixo,+ ndize entweni yonke oya kundinika yona ndikunike ngokuqinisekileyo isishumi sayo.”+
Yithumele
Yithumele
Genesis 28
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=28&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D28%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
INQAKU ELINGUMXHOLO | NGABA NGUWE OLAWULA UBOMI BAKHO?
Ingxaki: Iimeko Ongenakuzitshintsha
NGABA uye wahlaselwa sisifo esinganyangekiyo? waqhawula umtshato? okanye wafelwa ngumntu omthandayo? Iimeko ezinjalo zisenokubonakala zibulawula ubomi bakho, kodwa wena ube unqwenela ukuba zingatshintsha. Unokukwazi njani ukubulawula ubomi bakho kwakhona?
UMZEKELO OSEBHAYIBHILENI: UPAWULOS
Ngenkulungwane yokuqala umpostile uPawulos waya kumazwe ahlukahlukeneyo njengomvangeli okhutheleyo. Kodwa uhambo lwakhe lwaphazamiseka ngokusuke abanjwe engenatyala aze avalelwe endlwini iminyaka emibini egadwe lijoni. Endaweni yokuba alahl’ ithemba, uPawulos wacinga ngoko anokukwenza. Wasebenzisa iBhayibhile ukukhuthaza nokuthuthuzela abantu ababemtyelela. Wada wabhala neeleta eziliqela, ngoku eziyinxalenye yeBhayibhile.—IZenzo 28:30, 31.
OKWENZIWA NGUANJA
Njengoko kuchaziwe kwinqaku elingaphambi kweli, uAnja akakwazi kuphuma endlwini. Uthi: “Isifo somhlaza sibutshintshe ngokupheleleyo ubomi bam. Andinako ukuzibeka esichengeni sokosulelwa zizifo, ngoko andisaphangeli ibe ndiyinkom’ edla yodwa.” Yintoni ayenzayo uAnja ukuze akwazi ukumelana nale meko angenakuyitshintsha? Uthi: “Ndiye ndenza utshintsho kubomi bam bemihla ngemihla. Ndizenzele ucwangciso lokuqala ngokwenza ezona zinto zibalulekileyo kum endinamandla okuzenza. Oko kundinceda ndikwazi ukubulawula ubomi bam.”
“Ndiye ndafunda ukwaneliseka, phantsi kwazo naziphi na iimeko.”—Amazwi kaPawulos akwabaseFilipi 4:11
OKO UNOKUKWENZA
Ukuba wehlelwa yimeko ongenakuyitshintsha, zama la macebiso alandelayo:
Cinga ngoko unokukwazi ukukwenza. Ngokomzekelo, usenokungakwazi ukuyitshintsha impilo yakho, kodwa ngaba akunakuzama ukujima, utye ukutya okunempilo, uze uphumle ngokwaneleyo?
Zibekele usukelo lwento obungathanda ukuyenza ebomini. Cinga ngezinto ezincinane onokuzenza ukuze ulufikelele. Zama ukuchitha nokuba lixesha elincinane suku ngalunye usenza ezo zinto.
Yenza izinto ezikwenza uvakalelwe kukuba uyabulawula ubomi bakho, enoba zincinane kangakanani na, njengokucoca itafile yasekhitshini, ukuhlamba izitya nokunxiba kakuhle. Qala usuku ngokwenza ezona zinto zibalulekileyo.
Cinga ngendlela esenokuba yingenelo ngayo imeko yakho. Ngokomzekelo, ngaba ikufundisa indlela onokumelana ngayo neemeko ezinzima? Ngaba oko ukufundileyo unokukusebenzisa ukuze uncede abanye?
Lilonke: Usenokungakwazi ukuyitshintsha imeko okuyo, kodwa unako ukuyilawula indlela osabela ngayo.
Funda Okungakumbi
Ukuphila Nesifo Esinganyangekiyo—Ngaba IBhayibhile Ingakunceda?
Funda ngeendlela ezintathu ezinokukunceda unyamezele isigulo esinganyangekiyo.
Oko Kuthethwa YiBhayibhile Ngeentlungu
Ngaba uThixo ukukhathalele ukulingwa nokuba sentlungwini kwethu?


text:
1:1 Ngenyanga yesibhozo, ngomnyaka wesibini kaDariyo, kwafika ilizwi likaYehova kuZekariya unyana kaBherekiya, unyana kaIdo, umprofeti, lisithi:
1:2 UYehova waye enoburhalarhume obukhulu kooyihlo.
1:3 Yithi ke kubo, Utsho uYehova wemikhosi ukuthi, Buyelani kum, utsho uYehova wemikhosi; ndobuyela kuni, utsho uYehova wemikhosi.
1:4 Musani ukuba njengooyihlo, ababebizwa bona ngabaprofeti bangaphambili, besithi, Utsho uYehova wemikhosi ukuthi, Khanibuye ngoku ezindleleni zenu ezimbi nasezintlondini zenu ezimbi; ke abaphulaphula, abandibazela ndlebe; utsho uYehova.
1:5 Ooyihlo baphi na? nabaprofeti baya kudla ubomi ngonaphakade na?
1:6 Kodwa amazwi am, nemimiselo yam, endayimisela abakhonzi bam abaprofeti, ayibafumananga na ooyihlo? ukuze babuye bathi, Njengoko wakunkqangiyelayo uYehova ukuba akwenze kuthi, ngokweendlela zethu nangokweentlondi zethu, wenjenjalo kuthi.
1:7 Ngosuku lwamashumi omabini anesine lwenyanga yeshumi elinanye, inyanga enguShebhati, ngomnyaka wesibini kaDariyo, kwafika ilizwi likaYehova kuZekariya unyana kaBherekiya, unyana kaIdo, umprofeti, lisithi,
1:8 Ndibone ebusuku, nanko umntu ekhwele ehasheni elibomvu; waye ke emi phakathi kwemimirtile ebisenyobeni, ngasemva kwakhe ingamahashe, abomvu, nangwevu, namhlophe.
1:9 Ndathi, Ngoobani na aba, nkosi yam? Sathi kum isithunywa ebesithetha nam, Ndokubonisa ukuba ngoobani na aba.
1:10 Waphendula umntu obemi phakathi kwemimirtile wathi, Aba ngabathunywe nguYehova, ukuba balihambahambe ihlabathi.
1:11 Basiphendula isithunywa sikaYehova ebesimi phakathi kwemimirtile, bathi, Silihambahambile ihlabathi, nalo lonke ihlabathi lihleli lizolile.
1:12 Saphendula ke isithunywa sikaYehova, sathi, Yehova wemikhosi, koba nini na ungasikwa yimfesane wena, ngenxa yeYerusalem nemizi yakwaYuda, owayibhavumelayo le minyaka imashumi asixhenxe?
1:13 UYehova wasiphendula isithunywa esibe sithetha nam, ngamazwi alungileyo, ngamazwi athuthuzelayo.
1:14 Sathi kum isithunywa esibe sithetha nam, Memeza uthi, Utsho uYehova wemikhosi ukuthi, Ndinekhwele, ikhwele elikhulu, ngeYerusalem nangeZiyon.
1:15 Ndinoburhalarhume obukhulu kuzo iintlanga ezihleli ngokonwaba; ngokokuba bendinoburhalarhume mna umzuzwana, ke zona zongezelelela ububi.
1:16 Ngako oko, utsho uYehova ukuthi, Ndiyibuyele iYerusalem ngemfesane; indlu yam iya kwakhelwa khona, utsho uYehova wemikhosi; ulutya lokulinganisa luya kolulwa phezu kweYerusalem.
1:17 Buya umemeze, uthi, Utsho uYehova wemikhosi ukuthi, Imizi yam isaya kuphalala okulungileyo; uYehova usaya kuyithuthuzela iZiyon, ayinyule iYerusalem.
1:18 Ndaphakamisa amehlo am, ndakhangela, nanzo iimpondo, zine.
1:19 Ndathi kwisithunywa esibe sithetha nam, Ziyintoni na ezi? Sathi kum, Ezi ziimpondo ezichithachithe uYuda, uSirayeli, neYerusalem.
1:20 UYehova wandibonisa iingcibi zokukhanda, zine.
1:21 Ndathi, Aba baze kwenza ntoni na? Sathetha sathi, Ezi ziimpondo ezichithachithe uYuda, ngokokude kungabikho bani uphakamisa intloko yakhe: aba ke baze kuzothusa, baziwise phantsi iimpondo zeentlanga, eziphakamise uphondo ezweni lakwaYuda, ukuba zilichithachithe.
2:1 Ndaphakamisa amehlo am, ndakhangela, Nanko umntu ephethe ngesandla ulutya lokulinganisa.
2:2 Ndathi ke, Uya ngaphi na? Wathi kum, Ndiya kulinganisa iYerusalem, ndibone ukuba bungakanani na ububanzi bayo, bungakanani na ubude bayo.
2:3 Naso ke isithunywa esibe sithetha nam siphuma, kuphuma nesinye isithunywa, sisiya kusikhawulela.
2:4 Sathi kuso, Gidima, uthethe nalaa ndodana, uthi, IYerusalem iya kuhlala ngokwamaphandle, ngenxa yobuninzi babantu neenkomo eziphakathi kwayo.
2:5 Ndiya kuba ludonga lomlilo kuyo mna ngeenxa zonke, utsho uYehova; ndibe bubuqaqawuli phakathi kwayo.
2:6 Wenani! wenani! Sabani ezweni langasentla, utsho uYehova; ngokuba ndiniphangalalisa njengemimoya yomine yezulu; utsho uYehova.
2:7 Wa, Ziyon! Zisindise, wena uhleli nentombi enguBhabheli.
2:8 Ngokuba utsho uYehova wemikhosi ukuthi, Undithume ukuphuthuma uzuko ezintlangeni ezanibhunyulayo; ngokuba onichukumisayo, uchukumisa ukhozo lweliso lakhe.
2:9 Ngokuba, uyabona, ndiya kulingisa ngesandla sam kuzo, zibe ngamaxhoba kwababezikhonza; nazi ukuba uYehova wemikhosi undithumile.
2:10 Memelela uvuye, ntombi inguZiyon; ngokuba, uyabona, ndiyeza, ndihlale phakathi kwakho; utsho uYehova.
2:11 Kuya kuthelela kuYehova iintlanga ezininzi ngaloo mini, zibe ngabantu bam, ndihlale phakathi kwakho; wazi ukuba uYehova wemikhosi undithumele kuwe.
2:12 UYehova uya kumdla ilifa uYuda, isahlulo sakhe emhlabeni ongcwele, abuye ayinyule iYerusalem.
2:13 Mayithi tu yonke inyama phambi koYehova; ngokuba esukile ekhayeni lakhe elingcwele.
3:1 Wandibonisa uYoshuwa umbingeleli omkhulu, emi phambi kwesithunywa sikaYehova, uSathana emi ngasekunene kwakhe, ukuze amchase.
3:2 Wathi uYehova kuSathana, UYehova makakukhalimele, Sathana; akukhalimele uYehova oyinyulileyo iYerusalem; lo akasikhuni esirholwe emlilweni na?
3:3 UYoshuwa ke ebambethe iingubo ezingcolileyo; wema ke phambi kwesithunywa.
3:4 Saphendula sathetha nabemiyo phambi kwaso, sathi, Zisuseni iingubo ezingcolileyo kuye. Sathi ke kuye, Yabona, ndibususile ubugwenxa bakho kuwe, ndikwambese ngezinqabileyo.
3:5 Ndathi ke, Mabambeke unkontsho oluhlambulukileyo entloko. Bambeka ke unkontsho oluhlambulukileyo entlokweni yakhe, bamambesa ngeengubo; saye isithunywa sikaYehova simi.
3:6 Isithunywa sikaYehova saqononondisa kuYoshuwa, sathi,
3:7 Utsho uYehova wemikhosi ukuthi, Ukuba uthe wahamba ngeendlela zam, ukuba uthe wasigcina isigxina sam, woyilawula wena indlu yam, wozigcina neentendelezo zam, ndikunike ukuhamba phakathi kwaba bemiyo apha.
3:8 Khawuphulaphule ke Yoshuwa, mbingeleli mkhulu, wena nabalingane bakho abahlala phambi kwakho; ngokuba ngamadoda asisimanga. Ngokuba, uyabona, ndiya kuzisa umkhonzi wam onguHlumelo.
3:9 Ngokuba nalo ilitye endalibeka phambi koYoshuwa; lityeni linye kobakho amehlo asixhenxe; yabona, ndikrola ukrolo lwalo, utsho uYehova wemikhosi, ndisuse ubugwenxa beli lizwe ngamini-nye.
3:10 Ngaloo mini, utsho uYehova wemikhosi, niya kubizelana phantsi komdiliya naphantsi komkhiwane.
4:1 Sabuya isithunywa esibe sithetha nam, sandivusa njengomntu ovuswa ebuthongweni bakhe.
4:2 Sathi kum, Ubona ntoni na? Ndathi ke, Ndibona, nanko kukho isiphatho sesibane segolide sonke siphela, sineselwa laso phezu kwentloko yaso, sinezibane zaso ezisixhenxe phezu kwaso, zinamajelo asixhenxe ngasixhenxe ezibane eziphezu kwentloko yaso;
4:3 neminquma emibini kuso, omnye ungasekunene kweselwa, omnye ungasekhohlo kwalo.
4:4 Ndaphendula ndathi kwisithunywa esibe sithetha nam, Ziyintoni na ezi zinto, nkosi yam?
4:5 Saphendula isithunywa esibe sithetha nam, sathi kum, Akuzazi na ukuba ziyintoni na ezi zinto? Ndathi, Hayi, nkosi yam.
4:6 Saphendula sathi kum, Nali ilizwi likaYehova kuZerubhabheli, lisithi, Akungabukroti, akungamandla; kungoMoya wam; utsho uYehova wemikhosi.
4:7 Ungubani na wena, ntaba inkulu, phambi koZerubhabheli? Yiba sisithabazi; yena uya kulivelisa ilitye lochochoyi, kunkqangazwa kusithiwa, Ubabalo, ubabalo malube kulo.
4:8 Kwafika ilizwi likaYehova kum, lisithi,
4:9 Izandla zikaZerubhabheli ziyisekile le ndlu; izandla zakhe ziya kuyigqiba; wazi ukuba uYehova wemikhosi undithumele kuni.
4:10 Ngokuba ngubani na owoyidela imini yezinto ezincinane? Aya kuyibona ngovuyo ilothe yokulungelelanisa esandleni sikaZerubhabheli, kwawona osixhenxe amehlo kaYehova; ayawutyhutyha umhlaba wonke.
4:11 Ndaphendula ndathi kuso, Iyintoni na le minquma mibini, ngasekunene kwesiphatho sesibane nangasekhohlo kuso?
4:12 Ndaphendula okwesibini, ndathi kuso, Ziyintoni na ezi mbaxa zimbini zeminquma, zikufuphi nemiboko emibini yegolide, ethulula ioli ebugolide kuzo?
4:13 Sandiphendula, sathi, Akuzazi na ukuba ziyintoni na ezi zinto? Ndathi, Hayi, nkosi yam.
4:14 Sathi kum, Aba babini ngabeoli, abema ngakwiNkosi yehlabathi lonke.
5:1 Ndabuya ndawaphakamisa amehlo am, ndakhangela, nantso incwadi esongwayo, iphaphazela.
5:2 Sathi kum, Ubona ntoni na? Ndathi, Ndibona incwadi esongwayo iphaphazela; ubude bayo buziikubhite ezimashumi mabini, nobubanzi bayo buziikubhite ezishumi-nye.
5:3 Sathi kum, Eso ke sisishwabulo esiphuma sihambe phezu kwelizwe lonke; ngokuba bonke abebayo baya kutshayelwa apha ngokokwayo; bonke abafungayo baya kutshayelwa ngaphaya ngokokwayo.
5:4 Ndisikhuphile, utsho uYehova wemikhosi; siya kungena endlwini yesela, nasendlwini yolifungayo ngobuxoki igama lam, silalise endlwini yakhe, siyigqibe nemithi yayo namatye ayo.
5:5 Saphuma isithunywa esibe sithetha nam, sathi kum, Khawuwaphakamise amehlo akho, ukhangele ukuba iyintoni na leyo iphumayo.
5:6 Ndathi ke, Yintoni na? Sathi, Yiefa leya iphumayo. Sathi, Yimbonakalo yabo leya ezweni lonke.
5:7 Nanko, kuphakama isiciko selothe, kuhleli umfazi phakathi kwe-efa.
5:8 Sathi, NguNgendawo lowo; samphosa phakathi kwe-efa, saliphosa ilitye lelothe emlonyeni wayo.
5:9 Ndawaphakamisa ke amehlo am, ndakhangela, nanko kuphuma abafazi ababini, umoya usemaphikweni abo; amaphiko abo abenjengamaphiko engwamza, bayithwala iefa phakathi komhlaba nezulu.
5:10 Ndathi kwisithunywa esibe sithetha nam, Bayisa phi na iefa abaya?
5:11 Sathi kum, Baya kumakhela indlu ezweni leShinare; ithi yakugqitywa, bambeke khona esizeni sakhe.
6:1 Ndabuya ndawaphakamisa amehlo am, ndakhangela, nanzo iinqwelo zokulwa zine, ziphuma phakathi kweentaba zombini; iintaba ke iziintaba zobhedu.
6:2 Enqwelweni yokuqala ibingamahashe abomvu; enqwelweni yesibini ibingamahashe amnyama;
6:3 enqwelweni yesithathu ibingamahashe amhlophe; enqwelweni yesine ibingamahashe aziingwevu ezibomvu.
6:4 Ndaphendula ndathi kwisithunywa esibe sithetha nam, Ziyintoni na ezi zinto, nkosi yam?
6:5 Saphendula ke isithunywa, sathi kum, Le yimimoya emine esezulwini, ephuma yakuba ibizimisile ngakwiNkosi yehlabathi lonke.
6:6 Le inamahashe amnyama iphuma isiya ezweni langasentla; amhlophe aphume elandela wona; aziingwevu ezibomvu aphume esiya ezweni langasezantsi;
6:7 abomvu aphuma, efuna ukulihambahamba ihlabathi. Sathi, Hambani, nilihambahambe ihlabathi. Alihambahamba ke ihlabathi.
6:8 Sadanduluka kum, sathetha kum, sathi, Yabona, la aphuma aya ezweni langasentla, awuzolise umoya wam ezweni langasentla.
6:9 Kwafika ilizwi likaYehova kum, lisithi,
6:10 Thabatha kwabasekuthinjweni, abaze khona bevela eBhabheli, kooHeledayi, nakooTobhiya, nakooYedaya, uye wena ngaloo mini endlwini kaYosiya unyana kaZefaniya;
6:11 uthabathe isilivere negolide, wenze izithsaba, ubeke entloko kuYoshuwa unyana kaYotsadaki, umbingeleli omkhulu.
6:12 Uze uthethe kuye uthi, Utsho uYehova wemikhosi ukuthi, Nantso indoda enguHlumelo, igama layo; iya kuhluma endaweni yayo, iyakhe itempile kaYehova.
6:13 Iya kuyakha ke yona itempile kaYehova, ithweswe uzuko, ihlale ilawule etroneni yayo, ibe ngumbingeleli etroneni yayo, icebo loxolo libe phakathi kwabo bobabini.
6:14 Izithsaba zoba kooHelem, nakooTobhiya, nakooYedaya, zibe sisikhumbuzo sobubele bonyana kaZefaniya, etempileni kaYehova.
6:15 Baya kuza abakude bakhe etempileni kaYehova; nazi ukuba uYehova wemikhosi undithumele kuni; kuya kwenzeka ke, ukuba nithe naliphulaphula ngenyameko ilizwi likaYehova uThixo wenu.
7:1 Kwathi ngomnyaka wesine kaDariyo ukumkani, kwafika ilizwi likaYehova kuZekariya ngosuku lwesine lwenyanga yesithoba, enguKisilevu.
7:2 IBheteli ke yathuma ooSharetsere noRegem-meleki nabantu bakhe, ukuba bambongoze uYehova,
7:3 bathethe kubabingeleli ababesendlwini kaYehova wemikhosi, nakubaprofeti, bathi, Ndilile na, ndizile na ngenyanga yesihlanu, njengoko ndisendenze ngako le minyaka ingaka?
7:4 Kwafika ilizwi likaYehova wemikhosi kum, lisithi,
7:5 Thetha kubantu bonke belizwe eli, nakubabingeleli, uthi, Oko benizila ukudla, nilila, ngenyanga yesihlanu nangeyesixhenxe, iminyaka ke engamashumi asixhenxe, ukuzila oko benizilela mna na?
7:6 Xa benisidla naxa benisela, bekungadli nina na, bekungaseli nina na?
7:7 Beningafanele kuwenza yini na amazwi, abewamemeza uYehova ngabaprofeti bamandulo, oko ibimiwe ichulumachile iYerusalem, kwanemizi yayo engeenxa zonke kuyo, naoko belimiwe elasezantsi nelasesithabazi?
7:8 Kwafika ilizwi likaYehova kuZekariya, lisithi,
7:9 Utshilo uYehova wemikhosi ukuthi, Gwebani ngesigwebo senyaniso, nenze inceba nemfesane elowo kumzalwana wakhe.
7:10 Musani ukubacudisa abahlolokazi, neenkedama, nabasemzini, namahlwempu; musani ukucinga bubi entliziyweni yenu ngendoda engumzalwana wenu.
7:11 Abavumanga ke ukubaza indlebe; balirhola igxalaba elinjubaqa, bazithi nkqi iindlebe zabo, abeva.
7:12 Intliziyo yabo bayenza idayiman, ukuba bangawuvi umyalelo namazwi, abewathumela uYehova wemikhosi ngomoya wakhe, ngabaprofeti bamandulo; kwabakho ke uburhalarhume obukhulu obuvela kuYehova wemikhosi.
7:13 Kuya kuthi ke, njengoko ebememeza bengeva, benjenjalo ukumemeza, utsho uYehova wemikhosi, ndingevi.
7:14 Ndiya kubachithachithela ezintlangeni zonke ababengazazi; kube senkangala elizweni emva kwabo, kungacandi mntu, kungabuyi mntu; balenze ke ilizwe elinqwenelekayo kube senkangala kulo.
8:1 Kwafika ilizwi likaYehova wemikhosi, lisithi,
8:2 Utsho uYehova wemikhosi ukuthi, Ndinekhwele, ikhwele elikhulu, ngeZiyon; ndinekhwele, ndinobushushu obukhulu ngayo.
8:3 Utsho uYehova ukuthi, Ndiyibuyele iZiyon; ndiya kuhlala ke phakathi kweYerusalem, kuthiwe iYerusalem ngumzi wenyaniso; nentaba kaYehova wemikhosi kuthiwe yintaba engcwele.
8:4 Utsho uYehova wemikhosi ukuthi, Kusaya kuhlala amadoda amakhulu neentokazi ezinkulu ezitratweni zaseYerusalem, elowo ephethe umsimelelo wakhe ngesandla, ngenxa yobudala babo;
8:5 zizale izitrato zomzi ngamakhwenkwe namantombazana, edlala ezitratweni zawo.
8:6 Utsho uYehova wemikhosi ukuthi, Ukuba kuyinto engummangaliso emehlweni amasalela aba bantu ngaloo mihla, kuya kuba yinto engummangaliso yini na nasemehlweni am? utsho uYehova wemikhosi.
8:7 Utsho uYehova wemikhosi ukuthi, Yabonani, ndiya kubasindisa abantu bam elizweni lokuphuma kwelanga, naselizweni lokutshona kwalo.
8:8 Ndobazisa, bahlale phakathi kweYerusalem, babe ngabantu bam, ndibe nguThixo wabo, ngenyaniso nangobulungisa.
8:9 Utsho uYehova wemikhosi ukuthi, Izandla zenu mazomelele, nina bawevayo la mazwi ngale mihla, ephuma emlonyeni wabaprofeti, ababekho mhlenikweni yasekwayo indlu kaYehova wemikosi, itempile, ukuze yakhiwe.
8:10 Ngokuba phambi kwaloo mihla bekungekho mvuzo wabantu, nomvuzo weenkomo ubungekho; nophumayo nongenayo ebengenaluxolo, ngenxa yombandezeli. Ndabenza bonke ukuba umntu achasane nommelwane wakhe.
8:11 Ngoku ke andiyi kuba njengokwemihla yamandulo kumasalela aba bantu; utsho uYehova wemikhosi.
8:12 Kobakho imbewu yoxolo; umdiliya wonika isiqhamo sawo, nelizwe linike indyebo yalo, nezulu linike umbethe walo; zonke ezo zinto ndizidlise ilifa amasalela abantu.
8:13 Kothi, njengoko benilutshabhiso ezintlangeni, ndlu kaYuda, nani ndlu kaSirayeli, ndenjenjalo ukunisindisa, nibe yintsikelelo; musani ukoyika, mazomelele izandla zenu.
8:14 Ngokuba utsho uYehova wemikhosi ukuthi, Njengoko ndankqangiyelayo ukwenza ububi kuni, oko ooyihlo bandenza ndaba noburhalarhume, utsho uYehova wemikhosi, andazohlwaya ke:
8:15 ngokunjalo ndibuye ndankqangiyela ngale mihla ukwenza okulungileyo kwiYerusalem, nakwindlu kaYuda; musani ukoyika.
8:16 Nanzi iindawo enothi nizenze zona: Thethani inyaniso elowo kummelwane wakhe; gwebani ngenyaniso nangesigwebo soxolo emasangweni enu.
8:17 Musani ukucinga okubi, elowo ngommelwane wakhe entliziyweni yakhe; ningathandi ukufunga ngobuxoki; ngokuba konke oko; koko ndikuthiyileyo; utsho uYehova.
8:18 Ezinye iintlanga ziya kumfuna uYehova Kwafika ilizwi likaYehova wemikhosi kum, lisithi,
8:19 Utsho uYehova wemikhosi ukuthi, Uzilo lweyesine inyanga, nozilo lweyesihlanu, nozilo lweyesixhenxe, nozilo lweyeshumi, luya kuba yimihlali, nemivuyo, namaxesha emisiweyo okuchwayitha, kwindlu kaYuda; ke thandani inyaniso noxolo.
8:20 Utsho uYehova wemikhosi ukuthi, Kusaya kuza izizwe, nabemi bemizi emininzi.
8:21 Baya kuhamba abemi bomnye baye komnye, bathi, Masihambe siye kumbongoza uYehova, simquqele uYehova wemikhosi; bathi abo, Siya kuhamba nathi.
8:22 Izizwe ezininzi neentlanga ezinamandla ziya kuza kumquqela uYehova wemikhosi eYerusalem, zimbongoze uYehova.
8:23 Utsho uYehova wemikhosi ukuthi, Ngezo mini aya kuthi abambe amadoda alishumi asezilwimini zonke zeentlanga, abambe esondweni lengubo yendoda engumYuda, athi, Siya kuhamba nani, ngokuba sivile ukuba uThixo unani.
9:1 Isihlabo selizwi likaYehova esisingisele elizweni laseHadraki; yiDamasko indawo yokuphumla kwaso; ngokuba uYehova usingise iliso ebantwini, nasezizweni zonke zakwaSirayeli;
9:2 kwaneHamati ehlangene nayo ngomda; iTire neTsidon, nakuba zilumkile kakhulu.
9:3 ITire yazakhela inqaba, yafumba isilivere njengothuli, negolide njengodaka lwezitrato.
9:4 Yabona, iNkosi iya kuyihlutha, ibubethe ubuhandiba bayo elwandle, yona itshiswe ngumlilo.
9:5 IAshkelon iya kukubona, yoyike; neGaza iya kukubona, ithuthumele kakhulu; kwane-Ekron, kuba inqolonci yayo iya kudaniswa, adake ukumkani, angabikho eGaza, neAshkelon ingemiwa.
9:6 Kuya kuhlala imigqakhwe eAshdode, ndinqumle iqhayiya lamaFilisti.
9:7 Ndolisusa igazi lemibingelelo yawo emlonyeni wawo, nezinto zawo ezinezothe emazinyweni awo; kwanawo aya kusalela uThixo wethu, abe njengenkosana kwaYuda, ne-Ekron ibe njengomYebhusi.
9:8 Ndoyinqabisa indlu yam kumkhosi, kodlulayo nakobuyayo, kungabi sacanda mkhandanisi kubo; ngokuba ngoku ndibonile ngamehlo am.
9:9 Gcoba kunene, ntombi inguZiyon; duma, ntombi inguYerusalem; yabona, uKumkani wakho uza kuwe, elilungisa, enosindiso, enentobeko, ekhwele e-esileni, exhamxweni, etholeni lemazi ye-esile.
9:10 Ndozinqumla iinqwelo zokulwa kwaEfrayim namahashe eYerusalem, sinqunyulwe isaphetha sokulwa; athethe uxolo kwiintlanga; ulawulo lwakhe luthabathele elwandle luse elwandle, luthabathele kuwo uMlambo luse eziphelweni zehlabathi.
9:11 Nawe, ngenxa yegazi lomnqophiso wakho, ndiyabandulula ababanjiweyo bakho, baphume emhadini ongenamanzi.
9:12 Buyelani enqabeni, babanjwandini banethemba; nanamhla ndiyaxela, ndithi, Ndiya kukubuyisela ngokuphindiweyo.
9:13 Ngokuba ndimgobile uYuda, isaphetha sam; ndimfakile uEfrayim, utolo lwam; ndiya kubaxhokonxa oonyana bakho, Ziyon, koonyana bakho, Yavan, ndikwenze ube njengekrele legorha.
9:14 UYehova uya kubonakala phezu kwabo, luphume njengombane utolo lwakhe; iNkosi uYehova iya kuvuthela isigodlo, ihambe ngemimoya evuthuzayo yasezantsi.
9:15 UYehova wemikhosi uya kubakhusela ngaphezulu, badle, banyathele amatye okusawula, basele, baxokozele ngokwasewayinini; bazale ngokweengqayi, ngokweembombo zesibingelelo.
9:16 Wobasindisa abantu bakhe uYehova uThixo wabo ngaloo mini, njengomhlambi ngokuba bengamatye esithsaba, abengezela emhlabeni wakhe.
9:17 Kuba kungakanani na ukulunga kwabo, bungakanani na ubuhle babo! Ingqolowa iya konwabisa umlisela, iwayini entsha iwonwabise umthinjana.
10:1 Celani imvula kuYehova ngexesha lemvula evuthisayo. UYehova wenza imibane, abanike imvula eziziphango, elowo amnike umfuno wasendle.
10:2 Ngokuba imilonde-khaya ithethe into ebubutshinga, nabavumisi babone ubuxoki, balawula amaphupha enkohlakalo, bathuthuzela kwangamampunge; ngenxa yoko bakhokile njengomhlambi, bacinezeleka, kuba kungekho malusi.
10:3 Umsindo wam uvuthela abalusi; ndozivelela ngawo iinkunzi ezikhokelayo; kuba uYehova wemikhosi uyawuvelela umhlambi wakhe, indlu kaYuda, abenze babe njengogcadalala lwakhe lwehashe emfazweni.
10:4 Kuya kuphuma kuye ilitye lembombo; kuya kuphuma kuye ibhaxa; kuya kuvela kuye isaphetha sokulwa; kuya kuvela kuye bonke abakhandanisi ngakunye.
10:5 Baya kuba njengamagorha, enyathelela iintshaba zawo eludakeni lwezitrato, kusiliwa; balwe, ngokuba uYehova enabo; badane abakhweli bamahashe.
10:6 Ndiya kuyomeleza indlu kaYuda, ndiyisindise indlu kaYosefu, ndibahlalise; kuba ndisikwa yimfesane ngenxa yabo; boba ngangabo ndingabahlambanga, ngokuba ndinguYehova uThixo wabo ndobaphendula.
10:7 Woba njengegorha uEfrayim, ivuye intliziyo yabo ngokwasewayinini; oonyana babo babone, bavuye; iya kugcoba intliziyo yabo kuYehova.
10:8 Ndiya kubenzela ikhwelo, ndibabuthe; ngokuba ndibakhulule ngokubahlawulela; baya kwanda, njengoko babesanda ngako.
10:9 Ndobahlwayela ezizweni, bandikhumbule emazweni akude, baphile noonyana babo, babuye.
10:10 Ndobabuyisa ezweni laseYiputa, ndibabuthe eAsiriya, ndibazise ezweni laseGiliyadi nelaseLebhanon, kungafumaneki ndawo ibalingeneyo.
10:11 UYehova uya kucanda kulwandle lwembandezelo, abethe emazeni olwandle, zitshe zonke iziziba zoMnayile; lithotywe iqhayiya laseAsiriya, imke intonga yaseYiputa.
10:12 Ndobomeleza ngoYehova, bahambahambe egameni lakhe; utsho uYehova.
11:1 Vula amasango akho, Lebhanon, uyitshise ngomlilo imisedare yakho.
11:2 Bhomboloza, msipres, ngokuba kuwe umsedare, ngenxa yokuba iingangamsha zibhuqiwe. Bhombolozani, mioki yaseBhashan, ngokuba lihlahliwe ihlathi elinwabileyo.
11:3 Yivani ukubhomboloza kwabalusi, ngokuba bubhuqiwe ubungangamsha babo! Yivani ukubharhula kweengonyama ezintsha, ngokuba libhuqiwe iqhayiya laseYordan!
11:4 Watsho uYehova uThixo wam, ukuthi, Yalusa umhlambi wezixhelwayo;
11:5 obathengi bawo bawubulalayo, bathi abanatyala; nabathengisa ngawo bathi, Makabongwe uYehova, ndinobutyebi; nabalusi bawo abawucongi.
11:6 Ngokuba andiyi kubuya ndibaconge abemi behlabathi; utsho uYehova. Yabona, abantu ndibanikela, elowo esandleni sommelwane wakhe, nasesandleni sokumkani wakhe, baliqobe ilizwe, ndingabahlanguli esandleni sabo.
11:7 Ndawalusa ke umhlambi wezixhelwayo, kunye nezinqinileyo zomhlambi. Ndathabatha iintonga zambini, enye ndathi nguMnandi, enye ndathi nguZintya; ndawalusa ke umhlambi.
11:8 Ndabetha bathishwaka abalusi abathathu nganyanga-nye; ndazekaneka ngabo, ndanezothe kubo.
11:9 Ndathi, Andiyi kunalusa; efayo mayife; nethi shwaka mayithi shwaka, neziseleyo mazidlane inyama.
11:10 Ndathabatha intonga yam, uMnandi, ndayaphula, ukuze ndiwaphule umnqophiso wam endanqophisana ngawo nezizwe zonke.
11:11 Waphulwa ke ngaloo mini; zazi ngokunjalo ezinqinileyo zomhlambi, ebe zindiphulaphule, ukuba lilizwi likaYehova eli.
11:12 Ndathi kuwo, Ukuba kulungile emehlweni enu, etheni umvuzo wam; ukuba akulungile, yekani. Bandilinganisela ke umvuzo wam, amashumi amathathu esilivere.
11:13 Wathi uYehova kum, Yiphose kumbumbi, ixabiso elingengangani, abandimisela lona. Ndawathabatha ke amashumi amathathu esilivere, ndawaphosa kumbumbi endlwini kaYehova.
11:14 Ndayaphula intonga yam yesibini, uZintya, ukuze ndibutshitshise ubuzalwana phakathi koYuda noSirayeli.
11:15 Wathi uYehova kum, Phinda uthabathe impahla yomalusi osisimathane.
11:16 Ngokuba, yabona, ndivelisa umalusi elizweni apha, ongayi kuzivelela eziza kuthi shwaka; akayi kuzifuna ezilusali; akayi kuziphilisa ezaphukileyo; akayi kuzondla ezimiyo; inyama yezityebileyo uya kuyidla, awalimaze amanqina azo.
11:17 Yeha, umalusi ongento, owulahlayo umhlambi! Ikrele malibe phezu kwengalo yakhe, neliso lakhe lasekunene! Ingalo yakhe iya koma kanye, neliso lakhe lasekunene licime okukanye.
12:1 Isihlabo selizwe likaYehova, esisingisele kuSirayeli. Utsho uYehova, umaneki wezulu, umseki wehlabathi, umenzi womoya womntu phakathi kwakhe, ukuthi,
12:2 Yabona, iYerusalem ndiyenza ibe yindebe enombilini, yokuhexisa zonke izizwe ngeenxa zonke, imfikele noYuda ekungqingweni kweYerusalem.
12:3 Kothi ngaloo mini, ndiyenze iYerusalem ibe lilitye elingumthwalo ezizweni zonke; bonke abalifunqulayo baya kuzisikisa, bazilimazise, ziyihlanganyele zonke iintlanga zehlabathi.
12:4 Ngaloo mini, utsho uYehova, ndiya kuwabetha othuke amahashe onke, ndibabethe babe nomgada abakhweli bawo, ndiwavule amehlo am phezu kwendlu kaYuda, onke amahashe ezizwe ndiwabethe abe ziimfama.
12:5 Zothi iinkosana zakwaYuda ezintliziyweni zazo, Bangamandla am abemi baseYerusalem, ngoYehova wemikhosi, uThixo wabo.
12:6 Ngaloo mini ndiya kuzenza iinkosana zakwaYuda zibe njengokhamba lomlilo ezinkunini, nanjengezikhuni ezitshangaziswayo ezithungwini, zizitshise ngasekunene nangasekhohlo izizwe zonke ngeenxa zonke; iYerusalem ibuye imiwe esikhundleni sayo eYerusalem.
12:7 UYehova uya kusindisa iintente zakwaYuda kuqala, ukuze isihombo sendlu kaDavide, nesihombo sabemi baseYerusalem, singazikhulisi ngaphezu koYuda.
12:8 Ngaloo mini uYehova uya kubakhusela ubemi baseYerusalem; athi okhubekayo phakathi kwabo abe njengoDavide ngaloo mini; indlu kaDavide ibe njengoThixo, njengesithunywa sikaYehova phambi kwabo.
12:9 Kothi ngaloo mini, ndifune ukuzitshabalalisa zonke iintlanga eziyingenelayo iYerusalem.
12:10 Ndothululela phezu kwendlu kaDavide, naphezu kwabemi baseYerusalem, uMoya wokubabala nowokutarhuzisa, babheke kum mna bamhlabileyo amahlanza; bammbambazelele njengokumbambazelelwa kozelwe wamnye, babe krakra ngenxa yakhe, njengokrakra ngenxa yamazibulo akhe.
12:11 Ngaloo mini siya kuba sikhulu isililo eYerusalem, sibe njengesililo saseHadade-rimon esihlanjeni seMegido.
12:12 Liya kulila ilizwe, imizalwane ngemizalwane iyodwa; umzalwane wendlu kaDavide uwodwa, abafazi babo bebodwa; umzalwane wendlu kaNatan uwodwa, abafazi babo bebodwa;
12:13 umzalwane wendlu kaLevi uwodwa, abafazi babo bebodwa; umzalwane wamaShimehi uwodwa, abafazi bawo bebodwa;
12:14 yonke imizalwane eseleyo, imizalwane ngemizalwane iyodwa, nabafazi babo bebodwa.
13:1 Ngaloo mini kuya kubakho ithende elivulelwe indlu kaDavide nabemi baseYerusalem, ngenxa yesono nangenxa yokungcola.
13:2 Kothi ngaloo mini, utsho uYehova wemikhosi, ndiwanqumle amagama ezithixo elizweni, zingabi sakhunjulwa; nabaprofeti nomoya wobunqambi ndibagqithise, bangabikho ezweni apha.
13:3 Kothi xa athe wabuya waprofeta ubani, bathi kuye uyise nonina abamzalayo. Akuyi kuphila, kuba uthethe ubuxoki egameni likaYehova. Uyise nonina abamzalayo bomhlaba amahlanza ngenxa yokuprofeta kwakhe.
13:4 Kothi ngaloo mini, badane abaprofeti, elowo ngumbono wakhe, ekuprofeteni kwakhe, bangambathi ngubo ixhonti yokuze bakhohlise.
13:5 Wothi, Andimprofeti, ndingumntu olima umhlaba; kuba wandithenga umntu ndisemncinane.
13:6 Kothiwa kuye, Ayini na la manxeba asezandleni zakho? athi, Ngandangxwelerhwa ngawo endlwini yabazizihlobo zam.
13:7 Krele, vuka usukele phezulu kumalusi wam, kumfo ongummelwane, utsho uYehova wemikhosi; betha kumalusi, umhlambi ube lusali; ndisibuyisele isandla sam phezu kwezincinane.
13:8 Kothi ezweni lonke, utsho uYehova, izahlulo ezibini kulo zinqanyulwe zife, esesithathu sihlale kulo.
13:9 Ndosizisa emlilweni esesithathu, ndibanyibilikise njengokunyibilikiswa kwesilivere, ndibacikide njengokucikidwa kwegolide. Bona baya kunqula igama lam, ndibaphendule mna; ndiya kuthi, Ngabantu bam bona; bathi bona, Yehova, unguThixo wethu.
14:1 Yabonani, kuza imini eyekaYehova, kwabiwe amaxhoba akho esazulwini sakho.
14:2 Ndozihlanganisela eYerusalem zonke iintlanga ukuba zilwe; umzi uthinjwe, ziphangwe izindlu, badlwengulwe abafazi; siphume isiqingatha somzi sithinjwe; ke amasalela abantu anganqunyulwa wona kuwo umzi.
14:3 Uya kuphuma ke uYehova, alwe nezo ntlanga, njengemini yokulwa kwakhe, ngemini yomdibaniso.
14:4 Ziya kuma iinyawo zakhe ngaloo mini phezu kweNtaba yemiNquma, ephambi kweYerusalem ngasempumalanga, icandeke iNtaba yemiNquma phakathi, ithabathele empumalanga ise entshonalanga, ibe sisihlambo esikhulu kakhulu; sisunduzeke isiqingatha sentaba sisinge entla, esinye isiqingatha sayo sisinge ezantsi.
14:5 Nosabela esihlanjeni seentaba zam, kuba isihlambo seentaba ezo siya kufika naseAtsele; nisabe njengoko nasabayo ngenxa yenyikima emihleni kaUziya ukumkani wakwaYuda, eze uYehova uThixo wam, eneengcwele zakhe zonke.
14:6 Kothi ngaloo mini kungabi mhlophe, iinkwenkwezi ezinendili zibe luzizi.
14:7 Kuya kuba yimini eyodwa; yona iya kwazeka kuYehova; ayimini, ayibusuku; kuthi ngexa langokuhlwa kube mhlophe.
14:8 Kothi ke ngaloo mini, kuphume eYerusalem amanzi aphilileyo: esinye isiqingatha sawo siye kulwandle lwasempumalanga, esinye isiqingatha sawo siye kulwandle lwasentshonalanga; kube njalo ehlotyeni nasebusika.
14:9 UYehova woba ngukumkani phezu kwehlabathi lonke; ngaloo mini iya kuba nguYehova yedwa, negama lakhe lodwa.
14:10 Ilizwe lonke liya kujika libe njengeArabha, lithabathele eGebha lise eRimon, ezantsi kweYerusalem; liphakame, lihlale esikhundleni salo, lithabathele esangweni lakwaBhenjamin, lise endaweni yesango lokuqala, lise esangweni lembombo; lithabathele enqabeni ende yakwaHananeli, lise ezixovulelweni zokumkani.
14:11 Bohlala kulo, kungabi sabakho kusingela phantsi; ihlale iYerusalem ikholosile.
14:12 Siso esi isibetho aya kuzibetha ngaso uYehova zonke izizwe eziyiphumele umkhosi iYerusalem: uya kuyingcungcuthekisa inyama yomntu, emi ngeenyawo zakhe, aphelele amehlo akhe emakrolomeni awo, luphelele ulwimi wakhe emlonyeni wakhe.
14:13 Kothi ngaloo mini, sibe sikhulu isaqunge phakathi kwazo, siphuma kuYehova; babambe elowo isandla sommelwane wakhe, isandla sakhe siphakamele isandla sommelwane wakhe.
14:14 Naye uYuda uya kulwa nazo eYerusalem; buhlanganiswe ubutyebi beentlanga zonke ezingeenxa zonke, igolide, nesilivere, neengubo, into eninzi kakhulu.
14:15 Soba njalo isibetho kumahashe, nakoondlebende, nakwiinkamela, nakunaesile, nakwiinkomo zonke eziya kuba seminqubeni leyo, sibe njengeso sibetho.
14:16 Othi onke amaqongqolo eentlanga zonke ezibe ziyingenele iYerusalem, enyuke iminyaka ngeminyaka, aye kumnqula uKumkani, uYehova wemikhosi, enze umthendeleko weminquba.
14:17 Kothi emizalwaneni yehlabathi, osukuba engenyuki aye kumnqula eYerusalem uKumkani, uYehova wemikhosi, anganelwa mvula.
14:18 Uya kuthi umzalwane wamaYiputa ongathanga unyuke uze, anganelwa mvula; yoba sisibetho, aya kubetha ngaso uYehova zonke iintlanga ezingenyukiyo ziye kwenza umthendeleko weminquba.
14:19 Siya kuba seso isohlwayo sesono seYiputa, nesohlwayo sesono seentlanga zonke ezingenyukiyo ziye kwenza umthendeleko weminquba.
14:20 Ngaloo mini kuya kubhalwa emankentezeni amahashe, kuthiwe, bubungcwele kuYehova; neembiza endlwini kaYehova zoba njengezitya zokutshiza eziphambi kwesibingelelo.
14:21 Zothi zonke iimbiza eYerusalem nakwaYuda zibe ngcwele kuYehova wemikhosi; beze bonke ababingelelayo, bathabathe kuzo, baphekele kuzo; ngaloo mini kungabi sabakho mKanan endlwini kaYehova wemikhosi.


text:
1:1 Indoda enkulu ibhalela inkosikazi enyuliweyo nabantwana bayo, endibathandayo mna ngenyaniso; ingendim ndedwa, ingabo bonke abayazileyo inyaniso;
1:2 ngenxa yenyaniso ehleliyo kuthi, eya kuba nathi ngonaphakade:
1:3 ithi, Makubekho kuni ubabalo, nenceba, noxolo oluvela kuThixo uYise, nakwiNkosi yethu uYesu Kristu, uNyana kaYise, kuni basenyanisweni naseluthandweni.
1:4 Ndavuya kunene kuba ndifumene kubantwana bakho kukho abahamba enyanisweni, njengoko samkelayo umthetho kuye uYise.
1:5 Nangoku ndiyakucela, nkosikazi, kungengakuba ndikubhalela umthetho omtsha; ndikubhalela lowo sasinawo kwasekuqalekeni: ukuba sithandane.
1:6 Lulo ke olu uthando, ukuba sihambe ngokwemithetho yakhe. Nguwo lo umthetho, njengokuba nevayo kwasekuqalekeni, ukuba nihambe kuwo.
1:7 Ngokuba kungene abalahlekisi abaninzi ehlabathini, abangamvumiyo uYesu Kristu esiza esenyameni. Lowo ngumkhohlisi nomchasi-Kristu.
1:8 Zilumkeleni, ukuba singalahlekani nezinto esizisebenzileyo; masamkele umvuzo ozalisekileyo.
1:9 Bonke abagqithayo, abangahlaliyo emfundisweni kaKristu, abanaThixo; ohleliyo emfundisweni kaKristu, lowo unaye uYise noNyana.
1:10 Ukuba umntu uza kuni, engazisi yona le mfundiso, musani ukumamkela endlwini yenu, ningambulisi nokumbulisa;
1:11 kuba lowo umbulisayo unobudlelane naye ngemisebenzi yakhe engendawo.
1:12 Ndinezinto ezininzi nje zokunibhalela, andingi ndingazibhala ngaphepha nangainki; ndithembe ukuza kuni, sithethe ngomlomo, ukuze uvuyo lwethu luzaliseke.
1:13 Bayakubulisa abantwana bodade wenu onyuliweyo. Amen.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Kwakhona+ wavutha umsindo kaYehova kuSirayeli, xa lowo waxhokonxa uDavide nxamnye nawo, esithi: “Yiya, ubale+ uSirayeli noYuda.”
2 Ngoko wathi ukumkani kuYowabhi+ intloko yemikhosi yamajoni owayekunye naye: “Nceda, khawutyhutyhe kuzo zonke izizwe zikaSirayeli, ukususela kwaDan ukusa eBher-shebha,+ nize nibhalise abantu,+ ukuze ndilazi inani labantu.”+
3 Kodwa uYowabhi wathi kukumkani: “Ngamana uYehova uThixo wakho angongezelela ebantwini ngokuphindwe kalikhulu kubuninzi babo ngoxa wona kanye amehlo enkosi yam ukumkani ekubona oko. Kodwa ke yona inkosi yam ukumkani, kutheni na ukuze iyoliswe yile nto?”+
4 Ekugqibeleni ilizwi likakumkani laba namandla+ kuYowabhi nakwiintloko zemikhosi yamajoni. Waphuma ke uYowabhi neentloko zemikhosi yamajoni phambi kokumkani ukuze baye kubhalisa+ abantu bakwaSirayeli.
5 Bawela iYordan baza bamisa inkampu eArohere+ ngasekunene kwesixeko esiphakathi entlanjeni, ukuya ngakumaGadi,+ naseYazere.+
6 Emva koko beza eGiliyadi+ nakwilizwe laseTatim-hodeshi baza baqhubeka baya kwaDan-yahan, bajikelezela kwelaseSidon.+
7 Bandula ke bafika kwinqaba yaseTire+ nakuzo zonke izixeko zamaHivi+ nezamaKanan baza beza kufikelela ekupheleni eNegebhi+ yelakwaYuda eBher-shebha.+
8 Ngaloo ndlela balityhutyha lonke elo lizwe yaye beza eYerusalem ekupheleni kweenyanga ezisithoba neentsuku ezimashumi amabini.
9 Ke kaloku uYowabhi wamnika ukumkani inani lobhaliso+ lwabantu; yaye uSirayeli waba ngamakhulu asibhozo amawaka amadoda anobukroti arhola ikrele, namadoda akwaYuda aba ngamakhulu amahlanu amawaka amadoda.+
10 Yaza intliziyo kaDavide yambetha+ emva kokuba ebabalile abantu. Ngoko wathi uDavide kuYehova: “Ndonile+ kakhulu ngoko ndikwenzileyo. Ke kaloku, Yehova, khawuncede, usidlulise isiphoso somkhonzi wakho;+ kuba ndenze ngobudenge obukhulu.”+
11 Kwathi ekuvukeni kukaDavide kusasa, lafika lona ilizwi likaYehova kuGadi+ umprofeti, imboni kaDavide,+ lisithi:
12 “Hamba, uze uthi kuDavide, ‘Utsho uYehova ukuthi: “Ndikubekela izinto ezintathu.+ Khetha enye yazo ukuba ndiyenze kuwe.”’”+
13 Ngako oko wangena uGadi kuDavide waza wamxelela wathi kuye:+ “Ngaba kufanele kuze kuwe iminyaka esixhenxe yendlala elizweni lakho,+ okanye iinyanga ezintathu usaba phambi kweentshaba zakho,+ zona zikusukela, okanye kubekho indyikitya yokufa iintsuku ezintathu elizweni lakho na?+ Ke kaloku yazi uze ubone ukuba ndimphendula ndithini na Lowo undithumileyo.”
14 Ngoko wathi uDavide kuGadi: “Kundibandezela kakhulu oku. Masiwele esandleni sikaYehova,+ kuba zininzi iinceba zakhe;+ kodwa mandingaweli esandleni somntu.”+
15 Wandula ke uYehova wathumela indyikitya yokufa+ kwaSirayeli ukususela kusasa kwada kwalixesha elimisiweyo, kangangokuba kwafa ebantwini ukususela kwaDan ukusa eBher-shebha+ amashumi asixhenxe amawaka abantu.+
16 Yaza ingelosi+ yolulela isandla sayo ngaseYerusalem ukuze iyonakalise; yaye uYehova wazisola+ ngentlekele leyo, waza ke wathi kwingelosi leyo yayisonakalisa ebantwini: “Kwanele! Sithobe ngoku isandla sakho.” Ingelosi leyo kaYehova yayikufuphi nesanda sika-Arawuna+ umYebhusi.+
17 Waza wathi uDavide kuYehova, xa wabona ingelosi eyayixabela abantu, ewe, wathi: “Yabona, ndim owonileyo yaye ndim owenze ububi; kodwa ezi zimvu+—zenze ntoni na? Khawuncede, isandla sakho masibe phezu kwam+ naphezu kwendlu kabawo.”
18 Kamva wangena uGadi kuDavide ngaloo mini waza wathi kuye: “Nyuka, ummisele uYehova isibingelelo esandeni sika-Arawuna umYebhusi.”+
19 Waza wenyuka uDavide ngokwelizwi likaGadi, ngokoko uYehova wayekuyalele.+
20 Xa uArawuna wakhangela phantsi waza wabona ukumkani nabakhonzi bakhe bedlula ngakuye, kwaoko uArawuna waphuma waza waqubuda+ kukumkani ebhekise ubuso bakhe emhlabeni.+
21 Wandula ke uArawuna wathi: “Kutheni na ukuze inkosi yam ukumkani ize kumkhonzi wayo?” Wathi yena uDavide: “Ukuza kuthenga+ kuwe isanda sokwakhela uYehova isibingelelo, ukuze simiswe isibetho+ ebantwini.”
22 Kodwa uArawuna wathi kuDavide: “Mayisithabathe inkosi yam ukumkani+ ize inikele okulungileyo emehlweni ayo. Khawubone iinkomo zomnikelo otshiswayo nesileyi sokubhula nezixhobo zeenkomo zokuba ziinkuni.+
23 Yonk’ into, kumkani, uArawuna uyinika ukumkani.” Waza uArawuna wahlabela mgama wathi kukumkani: “Ngamana uYehova uThixo wakho angabonisa ukukholiswa nguwe.”+
24 Noko ke, ukumkani wathi kuArawuna: “Hayi, kodwa nakanjani na ndiya kusithenga kuwe ngexabiso;+ yaye andiyi kunikela mibingelelo etshiswayo kuYehova uThixo wam ngaphandle kweendleko.”+ Ngako oko uDavide wathenga+ isanda neenkomo ezo ngeeshekele zesilivere ezingamashumi amahlanu.
25 UDavide wamakhela uYehova isibingelelo+ apho waza wanikela imibingelelo etshiswayo nemibingelelo yobudlelane, yaye uYehova wasabela akubongozwa+ ngenxa yelizwe, kangangokuba sanqunyanyiswa isibetho kuSirayeli.
Yithumele
Yithumele
2 Samuweli 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=10&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UVUKANI! DISEMBA 2015
Ukwenza Ikhaya Libe Noxolo
Unako ukwenza ikhaya lakho lingabi yindawo yengxabano kodwa libe yindawo yoxolo.
Iingxabano Zentsapho—Zenzeka Njani
Ngaba iingxabano ekuthethwa ngazo kweli nqaku ziqhelekile?
Indlela Yokuphelisa Iingxabano Ekhaya
Yenza ezi zinto zintandathu ukuze ikhaya lakho libe likhaya loxolo.
Indlela Yokwenza Uxolo Entsatsheni
Ngaba ubulumko obuseBhayibhileni bunokwnza kubekho uxolo? Funda okuthethwa ngabantu ababusebenzisileyo.
Xa Ningafani
Ngaba wakha wabona ingathi wena neqabane lakho anifanelani?
Iminenga Ifikile!
Isidalwa esingangeetoni eziyi-80 sikwazi njani ukudada?
Umphefumlo
Ngaba umphefumlo awufi? Ngaba wahlukile emzimbeni?
Makhe Sithethe NgeYurophu
Iindaba zakutshanje ezivela eYurophu ezithetha ngeBhayibhile zisenokukubambis’ ongezantsi.
Isalathiso Semibandela EkooVukani! Baka-2015
Isalathiso samanqaku aye aphuma kuVukani! ngo-2014 ngokwemibandela.
Inkqubo Yomzimba Yokupholisa Amanxeba
Ibancede njani le nkqubo oososayensi ukuze benze iiplastiki ezintsha?
Izinto Ezingakumbi Ezifumaneka Kwi-intanethi
Ukupha Abanye Kwenza Uvuye
Zininzi iindlela zokupha abanye izinto. Ngaba ungacinga ngezinye?
Ukuphila Ngokumpampatha
UJames Ryan wazalwa esisithulu ibe kamva waba yimfama. Yintoni le yenze ubomi bakhe banenjongo?


text:
Itshesi
Itshesi (chess) ngumdlalo othi udlalwe ngabantu ababini, odlalelwa kwibhodi enebhokisi ezingamashumi anesithandathu anesine. Itshesi ngowona mdlalo uxatyisiweyo ngakumbi ngabantu abadala ngokweminyaka. Umdlali ngamnye xa eqala ukudlala uqala afumane amaxhoba okudlala angamashumi anesithandthu: Inkosi enye, Inkosazana enye, Omongamelin ababini, Amajoni asibhozo kunye namahashe amabini.
Onke lamaxhobo ahamba/dlalwa ngendlela eyahlukaneyo. Lamxhoba asetyenziswa ngokuhlasela okanye ukukhusela awakho amaxhoba. Xa umdlali omnye ephmelele uye akhwaze athi, "checkmate". Xa umdlali esithi checkmate sube evalele inkosi yomnye umndlali.
Iindawo edlalwa kuzo itshesi[tshintsha | edit source]
- Ezikolweni
- Emakhayeni
Imithetho[1][tshintsha | edit source]
- Umdlali akangxoli xa edlala itshesi.
- Amaxhoba amhlophe ngawo ahamba kuqala.
- Umdlali akadlali kabini, udlala atsho alinde omnye umdlali adlale.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
44 Kwafika ilizwi kuYeremiya lisiya kuwo onke amaYuda awayehlala kwilizwe laseYiputa,+ lawo ahlala eMigdoli+ naseTapanehesi+ naseNofu+ nakwilizwe lasePatrosi,+ lisithi:
2 “Utsho uYehova wemikhosi, uTHIXO kaSirayeli, ukuthi, ‘Niyibonile yonke intlekele endiyizisele iYerusalem+ nezixeko zonke zakwaYuda, yaye niyabona, ziyindawo ephanzileyo ngale mini, akukho mmi kuzo.+
3 Kungenxa yobubi babo ababenzayo ukuze bandicaphukise ngokuhamba baye kuqhumisa umbingelelo+ baze bakhonze abanye oothixo ababengabazi bona, nani nookhokho benu.+
4 Kwaye ndandithumela kuni bonke abakhonzi bam abaprofeti, ndivuka ekuseni ndize ndithumele,+ ndisithi: “Ncedani, musani ukuyenza le nto icekisekayo nendiyithiyileyo.”+
5 Kodwa abazange baphulaphule,+ bengazange bayithobe nendlebe yabo ukuba babuye kububi babo ngokungaqhumiseli imibingelelo kwabanye oothixo.+
6 Ngoko baphalazwa ubushushu bam, nomsindo wam, yaye bavutha kwizixeko zakwaYuda nakwizitrato zaseYerusalem;+ zaba yindawo ephanzileyo, inkangala ephanzileyo, njengakule mini.’+
7 “Ke kaloku utsho uYehova, uTHIXO wemikhosi, uTHIXO kaSirayeli, ukuthi, ‘Kutheni na niyibangele le ntlekele inkulu imiphefumlo yenu,+ ukuze kunqunyulwe kuni indoda nomfazi, umntwana nowanyayo,+ phakathi kukaYuda, ukuze ningazishiyeli ntsalela;
8 ngokundicaphukisa ngemisebenzi yezandla zenu ngokuqhumisela imibingelelo kwabanye oothixo+ kwilizwe laseYiputa, eningena kulo ukuba nihlale njengabaphambukeli; ngenjongo yokuba ninqunyulwe nangenjongo yokuba nibe sisiqalekiso nongcikivo phakathi kweentlanga zonke zomhlaba?+
9 Nizilibele na izenzo ezibi zookhokho benu+ nezenzo ezibi zookumkani bakwaYuda+ nezenzo ezibi zabafazi babo+ nezenu izenzo ezibi nezenzo ezibi zabafazi benu,+ abazenzileyo kwilizwe lakwaYuda nasezitratweni zaseYerusalem?
10 Kude kuse kule mini abazange bazive betyumkile,+ yaye abazange boyike,+ bengazange bahambe nasemthethweni wam+ nakwimimiselo yam endayibeka phambi kwenu naphambi kookhokho benu.’+
11 “Ngoko ke utsho uYehova wemikhosi, uTHIXO kaSirayeli, ukuthi, ‘Yabonani, ubuso bam ndibubhekisa kuni ukuba ndinizisele intlekele nokunqunyulwa kukaYuda wonke.+
12 Ndiza kuyithabatha intsalela yakwaYuda ebhekise ubuso bayo ekungeneni kwilizwe laseYiputa ukuba ihlale apho njengabaphambukeli,+ yaye ngokuqinisekileyo yonke iya kufika esiphelweni sayo kwilizwe laseYiputa.+ Iya kuwa likrele; iya kufika esiphelweni sayo ngendlala,+ ukususela koyena umncinane kude kuse koyena mkhulu; iya kufa likrele nayindlala. Imele ibe sisithuko, into ekhwankqisayo nesiqalekiso nongcikivo.+
13 Ndiza kubaphendulisa abo bahlala kwilizwe laseYiputa, kanye njengoko ndayiphendulisayo iYerusalem, ngekrele, ngendlala nangendyikitya yokufa.+
14 Kwaye akukho uya kubaleka okanye osindayo kwintsalela yakwaYuda engenayo ukuba ihlale apho njengabaphambukeli, kwilizwe laseYiputa,+ nokubuyela kwilizwe lakwaYuda elo akuphakamisele kulo okunqwenelwa ngumphefumlo wabo ukuba babuyele ukuze bahlale;+ kuba abayi kubuya, ngaphandle kwabathile ababalekileyo.’”
15 Onke amadoda abesazi ukuba abafazi bawo babeqhumisela imibingelelo kwabanye oothixo,+ nabo bonke abafazi ababemi belibandla elikhulu, nabo bonke abantu ababehlala kwilizwe laseYiputa,+ ePatrosi,+ bamphendula uYeremiya, besithi:
16 “Ngokubhekisele kwilizwi eli ulithethileyo kuthi egameni likaYehova, asikuphulaphuli;+
17 kodwa ngokuqinisekileyo siya kuwenza onke amazwi aphumileyo emlonyeni wethu,+ ukuze siqhumisele ‘ukumkanikazi wamazulu’+ umbingelelo nokuze simthululele iminikelo ethululwayo,+ kanye njengoko thina,+ nookhokho bethu,+ nookumkani bethu,+ neenkosana zethu senjenjalo kwizixeko zakwaYuda nakwizitrato zaseYerusalem, xa sasidla ngokwanela sisonka, sihleli kakuhle, yaye asizange sibone nayiphi na intlekele konke konke.+
18 Ukususela kwixesha esayeka ngalo ukuqhumisela ‘kukumkanikazi wamazulu’+ umbingelelo nokumthululela iminikelo ethululwayo siswele yonk’ into, saphela likrele nayindlala.+
19 “Xa sasiqhumisela ‘kukumkanikazi wamazulu’+ umbingelelo yaye sityekele ekumthululeleni iminikelo ethululwayo,+ ngaba samenzela amaqebengwana ombingelelo, ukuze senze umfanekiso wakhe, nokuze simthululele iminikelo ethululwayo ngaphandle kokucela amadoda ethu na?”+
20 UYeremiya wathetha kubo bonke abantu, kumadoda omeleleyo nasebafazini nakubo bonke abantu, ababemphendula ngelizwi, esithi:
21 “Ke kona ukuqhumisa umbingelelo enanikwenza kwizixeko zakwaYuda nakwizitrato zaseYerusalem,+ nina,+ nookhokho benu,+ nookumkani benu,+ neenkosana zenu,+ nabantu belizwe, asikuko na oku akukhumbuleyo uYehova nokuthe kwenyuka entliziyweni yakhe?+
22 Ekugqibeleni uYehova akabanga sakwazi ukukunyamezela ngenxa yobubi bezenzo zenu, ngenxa yezinto ezicekisekayo enazenzayo,+ yaye ngoko ilizwe lenu laba yindawo ephanzileyo nento ekhwankqisayo nesiqalekiso, lingenammi, njengakule mini.+
23 Ngenxa yokuba niqhumise umbingelelo,+ namona uYehova,+ analithobela ilizwi likaYehova+ yaye anahamba ngomthetho wakhe+ nangemimiselo yakhe nangezikhumbuzo zakhe, kungenxa yoko le nto niye nehlelwa yile ntlekele ngale mini.”+
24 UYeremiya waqhubeka wathi kubo bonke abantu nakubo bonke abafazi: “Liveni ilizwi likaYehova, nonke maYuda akwilizwe laseYiputa.+
25 Utsho uYehova wemikhosi, uTHIXO kaSirayeli, ukuthi, ‘Nina ke madoda nabafazi benu,+ nina bafazi nikwathetha ngemilomo yenu, (nangezandla zenu nikwenze kwazaliseka,) nisithi: “Nakanjani na siya kuzenza izibhambathiso esizibhambathisileyo,+ ukuqhumisela ‘ukumkanikazi wamazulu’+ umbingelelo nokumthululela iminikelo ethululwayo.”+ Nina bafazindini niya kuzigcina izibhambathiso zenu, yaye niya kuzenza izibhambathiso zenu.’
26 “Ngoko ke liveni ilizwi likaYehova, nonke maYuda ahlala kwilizwe laseYiputa,+ ‘“Yabonani, ndifunga igama lam elikhulu,”+ utsho uYehova, “ukuba igama lam aliyi kuba sabizwa ngomlomo wakhe nawuphi na umntu wakwaYuda,+ esithi, ‘Ephila nje uYehova iNkosi enguMongami!’+ kulo lonke ilizwe laseYiputa.
27 Yabonani, ndihleli ndibaphaphele ukuze ndibazisele intlekele kungekhona ukulungelwa;+ yaye onke amadoda akwaYuda akwilizwe laseYiputa ngokuqinisekileyo aya kuphela likrele nayindlala, de angabikho.+
28 Ke bona abasindileyo ekreleni, baya kubuya elizweni laseYiputa baye kwilizwe lakwaYuda, bembalwa ngenani;+ bonke abo bentsalela yakwaYuda, abeza kwilizwe laseYiputa ukuba bahlale apho njengabaphambukeli, ngokuqinisekileyo baya kwazi ukuba lilizwi likabani elithi libe yinyaniso, lelam okanye lelabo kusini na.”’”+
29 “‘Nanku umqondiso wenu,’+ utsho uYehova, ‘wokuba ndiphethulela ingqalelo yam kuni kule ndawo, ukuze nazi ukuba nakanjani na amazwi am aya kuba yinyaniso kuni kube yintlekele:+
30 Utsho uYehova ukuthi: “Yabonani, ndiyamnikela uFaro Hofera, ukumkani waseYiputa,+ esandleni seentshaba zakhe nasesandleni sabo bafuna umphefumlo wakhe,+ kanye njengoko ndimnikele uZedekiya ukumkani wakwaYuda esandleni sikaNebhukaderetsare ukumkani waseBhabhiloni, utshaba lwakhe nalowo ufuna umphefumlo wakhe.”’”+
Yithumele
Yithumele
Yeremiya 44
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=24&Chapter=44&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D44%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MADIKA, IĮIkhadi engabonakaliyo
MADIKA, IĮ
Ematyholweni wentengiso, Esifa, Flags, Iibhodi, Iimpawu isilumkiso +19
Ushicelelo
- MADIKA, IĮ
Imephu
Umsebenzi udidi
Ematyholweni wentengiso, Esifa, Flags, Iibhodi, Iimpawu isilumkiso, Iinkonzo advertising, Iintlanti isitampu, Iiplacards, Iipowusta wentengiso, Imele, Imoto isibhengezo, Ink, Intengiso yangaphandle, Intengiso yangaphandle, Intengiso, upapasho, Izibonelelo, Izipho wentengiso, Izitampu, Izitampu, Izitampu umyinge, Kukhupho, Leaderboard, Nokhuseleko emsebenzini, Zeentengiso advertising
Ikhowudi qr
vCard
Website
Igama site: Madika - Pradžia


text:
IZINTO EZENZIWA XA KUFUNDWA IBHAYIBHILE
Izinto Ezenziwa Xa Kufundwa IBhayibhile
Luphephe Unxulumano Oluyingozi!
Funda kumzekelo kaDina. Zikhuphelele eli bali uze ulifunde eBhayibhileni, mayibe ngathi le nto uyifundayo yenzeka ngoku!
OKUNGAKUMBI
Thobeka Xa Ulungiswa
Yintoni esiyifundayo kwindlela uNatan awamlungisa ngayo uDavide?
Lumkela Iminqweno Engalunganga
Yiba ngathi uyayibona into eyenzekayo phakathi kukaDavide noBhatshebha. Yintoni esinokuyifunda kweli bali?
UThixo Uphilisa UHezekiya
Funda eli bali leBhayibhile ukuze ubone indlela onokuyiphucula ngayo imithandazo yakho.


text:
ISIERRA LEONE NEGUINEA
2002-
2014 Ukuza Kuthi Ga Ngoku (Inxalenye 2)
Ukunceda Abantu Abangevayo
Ngokutsho kolunye uhlolisiso, abantu abamalunga ne-3 000 ukuya kwi-5 000 eSierra Leone nabanye abaninzi eGuinea bazizithulu. Ekubeni intando kaYehova ikukuba “zonke iintlobo zabantu zisindiswe,” baza “kuziva” njani iindaba ezilungileyo?—1 Tim. 2:4.
UMichelle Washington, umthunywa wevangeli oqeqeshwe eGiliyadi nowafika eSierra Leone ngo-1998, ubalisa athi: “Mna nomyen’ wam uKevin, sabelwa kwibandla elalinabantu abane abangevayo nababesiya ezintlanganisweni. Ekubeni ndiyazi iNtetho Yezandla yaseMerika, ndandifuna ukubanceda. Iofisi yesebe yandicela nditolike iintlanganiso neendibano ngeNtetho Yezandla laza lazisa amanye amabandla ngoku. Isebe laphinda lalungiselela iiklasi zokufundwa kwentetho yezandla ukuze abavakalisi bancede abantu abangevayo. Saqala ngokukhangela abantu abangevayo ekuhlaleni saza sabaqhubela izifundo zeBhayibhile. Kuba bebona indlela esisebenza ngayo ukuze sincede abantu abangevayo, abaninzi basincoma. Kodwa ke, yayingenguye wonke umntu oyivuyelayo le siyenzayo. Omnye umfundisi oshumayela kubantu abangevayo wathi ‘singabaprofeti bobuxoki.’ Ibe walumkisa abantu neentsapho zabo ukuba bangasimameli. Abanye baxelelwa ukuba, ukuba bakhe basiphulaphula babengayi kuwufumana umxhesho wabo. Abantu abangevayo bakhawuleza bangamaqela amabini: elokuqala lalisiphulaphula, elinye lalingafuni nokusibona kwaye lixhasa lo mfundisi. Abanye kweli qela lokuqala, benza inkqubela bade babhaptizwa.”
Makhe sithethe ngoFemi, wazalwa engakwazi ukuva kwaye wayesenza izimbo zomzimba nje eziqhelekileyo xa efuna ukuthetha. Wayeziva engathandwa, engonwabanga, erhanela wonke umntu, ngokukodwa abantu abakwaziyo ukuthetha. Waqalisa ukufundelwa iBhayibhile ngabazalwana abakwiqela lentetho yezandla. Kungekudala, wayesiya rhoqo ezintlanganisweni kwaye efunda nentetho yezandla. UFemi wabhaptizwa ibe ngoku iyamvuyisa into yokushumayela kwabanye abangevayo.
NgoJulayi 2010, iqela elithetha ngeNtetho Yezandla yaseMerika eFreetown lamiselwa njengebandla. Kukho namanye amaqela entetho yezandla eBo naseConakry.
Bahlwempuzekile Kodwa “Zizityebi Elukholweni”
IBhayibhile ibonisa ukuba uninzi lwamaKristu enkulungwane yokuqala ayehlwempuzekile. Umfundi uYakobi wabhala wathi: “UThixo wanyula amahlwempu eli hlabathi ukuba abe zizityebi elukholweni.” (Yak. 2:5) Ukuthembela kuYehova kuye kwanceda abavakalisi baseSierra Leone naseGuinea bahlale bethuthuzelekile kwaye benethemba.
Ngenxa yokuba nokholo kuThixo, iintsapho ezininzi ezihlala emaphandleni zonga imali kangangeenyanga eziliqela ukuze zikwazi ukuya kwindibano yesithili. Abanye bayalima baze bathengise ukuze baxhase uhambo lwabo. Abantu abayi-20 ukuya kwi-30 bakhwela iitraka eziya endibanweni, bahamba ebushushwini, kuqhum’ uthuli kwiindlela ezinezigingqi, kuhambo oluthatha iiyure eziyi-20 nangaphezulu. Ezinye iindwendwe zazihamba imigama emide ngeenyawo. Omnye umzalwana uthi: “Iikhilomitha eziyi-80 zokuqala ukuya endibanweni sazihamba siphethe iibhanana ezininzi. Sazithengisa aph’ endleleni ezi bhanana, siziphungulela umthwalo nokuze sifumane imali yokukhwela itraka eza kusisa khona.”
Ngenxa yokholo, abavakalisi abaninzi baye bakwazi ukuxhathisa umnqweno wokuya kuphila kumazwe afumileyo. UEmmanuel Patton, oqeqeshwe kwiSikolo SeBhayibhile Sabazalwana Abangatshatanga uthi: “Sithemba uYehova uza kusinyamekela. Ekubeni sihlala kwindawo enendingeko yabavakalisi boBukumkani, siyaqonda ukuba inkonzo yethu apha ixabisekile.” (Mat. 6:33) Ngoku uEmmanuel ngumdala webandla, yena nenkosikazi yakhe uEunice baxakekile enkonzweni kaYehova. Kwamanye amakhaya ootata bakhetha ukungafuduki baye kwezinye iindawo ukuze bakhusele umanyano lwentsapho nobuhlobo enabo noThixo. UTimothy Nyuma owayekade enguvulindlela okhethekileyo nomveleli obambelayo uthi: “Ndiyawala umsebenzi ofuna ndibe kude nentsapho yam kangangexesha elide. Mna nenkosikazi yam uFlorence, sakhetha ukubafundisa apha ekuhlaleni abantwana, kunokuba sibathumele kude.”
Abanye abazalwana noodade balubonisa ukholo lwabo ngokuqhubeka nemisebenzi eyahlukeneyo yamaKristu phezu kwazo nje iingxaki abajongene nazo. UKevin Washington, ekuthethwe ngaye ngaphambidlana uthi: “Abavakalisi abaninzi baqhubeka beshumayela besenza nemisebenzi yebandla phezu kwazo nje iingxaki ezikhoyo. Abanye ngokomzekelo bayagula yaye abakwazi kukhawuleza bafumane nyango. Abanye benza unako-nako ukuze bakwazi ukufunda nokubhala. Ukuba ndithandabuza indlela umzalwana ayinikela ngayo intetho ndiye ndizibuze, ‘Ukuba bendisebenza isigxina, ndineengxaki zempilo, ndingaboni kakuhle, ndingenazo nezipeksi, ndingenayo ilayibrari yokuphanda, ndingenambane, ngaba bendiya kwenza ngokufanayo?’”
Ngezi ndlela, abazalwana noodade eSierra Leone naseGuinea bayamzukisa uYehova. NjengamaKristu enkulungwane yokuqala, bazincomela njengabalungiseleli bakaThixo ‘ngokunyamezela okukhulu, ngeembandezelo, ngokuswela, . . . njengamahlwempu kodwa sisenza abaninzi babe zizityebi, njengabangenanto ukanti sinezinto zonke.’—2 Kor. 6:4, 10.
Ukuba Nethemba Ngekamva
Kwiminyaka eyi-90 eyadlulayo, uAlfred Joseph noLeonard Blackman bathi intsimi yaseSierra Leone ‘imhlophe ukuze kuvunwe.’ (Yoh 4:35) Kwiminyaka emalunga neyi-35 emva koko, uManuel Diogo wabhala oku eseGuinea, “Baninzi abantu abanomdla apha.” Sithethanje abakhonzi bakaYehova balapho basakholelwa ukuba basebaninzi abantu abaza kuzamkela iindaba ezilungileyo.
Ngo-2012 abantu abaye kwiSikhumbuzo eGuinea babeyi-3 479, inani eliliphindaphinda kangangezihlandlo ezingaphezu kwezine elo labavakalisi balapho. Abavakalisi abayi-2 030 baseSierra Leone bebephahlwe ngabantu abayi-7 854 kwiSikhumbuzo sabo, inani eliliphindaphinda izihlandlo eziphantse zibe zine elo labavakalisi balapho. Omnye umakad’ enetha ebekho kweso Sikhumbuzo, nguWinifred Remmie, uvulindlela okhethekileyo oneminyaka eyi-93. Wafika eSierra Leone nomyeni wakhe uLichfield ngo-1963. Emva kweminyaka eyi-60 kwinkonzo yexesha elizeleyo wayesenguvulindlela okhethekileyo. UWinifred wathi: “Ngubani obeya kwazi ukuba iSierra Leone ibiza kuba nabazalwana noodade abakhuthele kangaka. Nangona ndilixhekwazi, ndisafuna ukushumayela ndongeze kolu lwando luvuyisayo.” *
AmaNgqina kaYehova aseSierra Leone naseGuinea, avakalelwa ngendlela efanayo nekaWinifred. Njengemithi enkcenkceshelwa rhoqo, bazimisele ukuqhubeka bethwala isiqhamo esizukisa uYehova. (INdu. 1:3) Ngoncedo lukaYehova, baza kuqhubeka beshumayela ebantwini bonke ngenkululeko yokwenene, ‘inkululeko ezukileyo yabantwana bakaThixo.’—Roma 8:21.
^ isiqe. 16 UWinifred Remmie usweleke ngoxa bekusabhalwa eli bali.


text:
Ibhokhwe
Elona gama lesiNguni esibizwa ngaso esi silwanyana "yimbuzi". Abantu abaninzi bayakuthi eli gama lelesiZulu. Kanti hayi khona, belisayakusetyenziswa ngabo bonke abantu abantetho yabo isisiNguni. Kwathi ke ngenxa yefuthe lolwimi lwesiBhulu kumaXhosa, kwasetyenziswa eli gama lithi 'Ibhokhwe'
Ibhokhwe nenkomo zizilwanyana zasekhaya ezibaluleke kakhulu kubantu bemveli baseMzantsi Afrika. Bekuhlalwa kusenziwa ngazo imicimbi enje ngamasiko ekuhlaleni. Ubuyakusoloko usiva kuthethwa ngebhokhwe xa kusenziwa imicimbi yekhaya emincinane. Kanti ke yona inkomo ibibaluleke nangaphezulu kuba kaloku ibixhelwa xa kukho imicimbi emikhulu. Iigusha ezi ziyafika zize nabelungu yiyo le nto kuthiwa ngamadlagusha.
Mandulo phaya umntu omnyama wayengayifaki kowakhe umlomo igusha, eyicekisa, kuba kaloku wayengayazi. Nditsho nehagu le iyafika kweli lizwe, yayingekho mandulo. Yibhokhwe negusha ezona zilwanyana bezixhelwa, zityiwe.


text:
ISIHLOMELO
Owe-1914—Unyaka Obalulekileyo Kwisiprofeto SeBhayibhile
KUMASHUMI eminyaka ngaphambili, abafundi beBhayibhile bavakalisa ukuba kwakuza kwenzeka iziganeko ezibalulekileyo ngowe-1914. Ziziphi ezi ziganeko, yaye bubuphi ubungqina obalatha kowe-1914 njengonyaka obalulekileyo?
Njengokuba kubhalwe kuLuka 21:24, uYesu wathi: ‘IYerusalem iya kunyathelwa ziintlanga, ade azaliseke amaxesha amisiweyo eentlanga.’ IYerusalem yayilikomkhulu lohlanga lwamaYuda—behlala kuyo ookumkani bomnombo kaKumkani uDavide. (INdumiso 48:1, 2) Noko ke, aba kumkani babekhethekile kunabanye abalawuli bohlanga. Babehleli “etroneni kaYehova” njengabameli bakhe. (1 Kronike 29:23) Ngoko iYerusalem yayingumqondiso wolawulo lukaYehova.
Kodwa lwaqala nini ulawulo lukaThixo ‘ukunyathelwa ziintlanga,’ yaye kwenzeka njani oko? Oku kwenzeka ngowama-607 B.C.E. xa iYerusalem yoyiswa ngamaBhabhiloni. ‘Itrone kaYehova’ yayingenamntu, baphela nookumkani bomnombo kaDavide. (2 Kumkani 25:1-26) Ngaba yayiza “kunyathelwa” ngonaphakade? Akunjalo, kuba isiprofeto sikaHezekile sathi ngokuphathelele ukumkani wokugqibela waseYerusalem, uZedekiya: ‘Shenxisa unkontsho, uze ususe isithsaba. Ngokuqinisekileyo asiyi kuba sesakhe nabani na ade afike lowo unelungelo elisemthethweni, yaye ndimele ndisinike yena.’ (Hezekile 21:26, 27) Lowo “unelungelo elisemthethweni” kwisithsaba somnombo kaDavide nguKristu Yesu. (Luka 1:32, 33) Ngoko ‘ukunyathelwa’ kwakuza kuphela xa uYesu esiba nguKumkani.
Sasiza kwenzeka nini eso siganeko sibalulekileyo? UYesu wabonisa ukuba iiNtlanga zaziza kulawula kangangexesha elimiselweyo. Ingxelo ekuDaniyeli isahluko 4 isibonisa indlela esinokububala ngayo ubude belo xesha. Ichaza iphupha lesiprofeto likaKumkani uNebhukadenetsare waseBhabhiloni. Wabona umthi omkhulu kakhulu owagawulwayo. Isikhondo sawo sasingenakukhula kuba sasibotshwe ngentsimbi nangobhedu. Ingelosi yadanduluka yathi: ‘Makudlule amaxesha asixhenxe phezu kwaso.’—Daniyeli 4:10-16.
Maxa wambi eBhayibhileni, imithi ifanekisela ulawulo. (Hezekile 17:22-24; 31:2-5) Ngoko ukugawulwa komthi wokomfuziselo kufanekisela indlela olwaluza kupheliswa ngayo ulawulo lukaThixo, olwalumelwa ngookumkani eYerusalem. Noko ke, kulo mbono kuye kwachazwa ukuba ‘ukunyathelwa kweYerusalem’ kwakuza kuba kokwexeshana—“amaxesha asixhenxe.” Lide kangakanani elo xesha?
ISityhilelo 12:6, 14 sibonisa ukuba amaxesha amathathu anesiqingatha alingana ‘neentsuku eziliwaka elinamakhulu amabini anamashumi amathandathu.’ Ngoko “amaxesha asixhenxe” aliphinda kabini elo nani, aziintsuku ezingama-2 520. Kodwa iiNtlanga azizange ziyeke ‘ukunyathela’ ulawulo lukaThixo kwiintsuku nje ezingama-2 520 emva kokutshatyalaliswa kweYerusalem. Ngoko kucacile ukuba, esi siprofeto sigubungela ixesha elide ngakumbi. Ngokusekelwe kwiNumeri 14:34 noHezekile 4:6, abathi “usuku lube ngunyaka,” ngoko “amaxesha asixhenxe” ebeya kugubungela iminyaka engama-2 520.
Le minyaka engama-2 520 yaqala ngo-Oktobha 607 B.C.E. xa iYerusalem yatshatyalaliswa ngamaBhabhiloni waza nokumkani womnombo kaDavide washenxiswa etroneni yakhe. Eli xesha laphela ngo-Oktobha 1914. Aphela ngoko “amaxesha amisiweyo eentlanga,” waza uYesu Kristu wamiselwa njengoKumkani kaThixo wasezulwini. *—INdumiso 2:1-6; Daniyeli 7:13, 14.
Kanye njengokuba uYesu wayexele kwangaphambili, ‘ubukho’ bakhe njengoKumkani wasezulwini buye baphawuleka ngeziganeko ezikhwankqisayo ehlabathini—imfazwe, indlala, iinyikima zomhlaba, iindyikitya zokufa. (Mateyu 24:3-8; Luka 21:11) Ezo ziganeko zibubungqina obunamandla bokuba ngokwenene owe-1914 wawungunyaka wokuzalwa koBukumkani bukaThixo basezulwini, nokuqalisa ‘kwemihla yokugqibela’ yale nkqubo ingendawo yezinto.—2 Timoti 3:1-5.
^ isiqe. 4 Ukususela kuOktobha 607 B.C.E. ukusa kuOktobha 1 B.C.E. yiminyaka engama-606. Ekubeni ungekho unyaka ongunothi, ngoko ukususela kuOktobha 1 B.C.E. ukusa kuOktobha 1914 C.E. yiminyaka eli-1 914. Xa sidibanisa iminyaka engama-606 kunye neminyaka eli-1 914, sifumana iminyaka engama-2 520. Ukuze ufumane inkcazelo ngokutshatyalaliswa kweYerusalem ngowama-607 B.C.E., bona inqaku elithi “Chronology” kwi-Insight on the Scriptures, epapashwe ngamaNgqina kaYehova.


text:
CCSGO Overflow | IINGONGOMA SIMAHLA | Ikli- IBHONASI URL | kUmthemba
Thina siyamthanda CS: Hamba sibathanda zamahlengezi. Siyazi kwakhona ukuba nenze ngokunjalo, le nto senza le website! Uluntu!
Le website kudaleke abantu abathanda ukuba abulale ukungcakaza, kodwa Andikuthandi “ikhasino” isimbo kumanxuwa, i.e. iikhomishini, ekhulwini indlu kunye IZINTO okunene SOKUDIPOZITHWA.
Wonke umntu ekhetha ukutshintshela ezinye / amathontsi zakhe esebenzayo ziya adweliswe kwitafile umsebenzisi, nangawuphi na umzuzu, kungakhathaliseki ukuba ungene okanye, yena / unako ahlaselwa nabani na ongomnye.
Ukuhlaselwa basebenza 50/50 kwinkqubo ithuba, unalo ithuba inye, ukuphumelela njengoko umntu eza kuwe. Awukwazi singalahlekani ngaphezu 50% ye amathontsi esebenzayo yakho kuhlaselo enye.
Xa uphumelele / kulahlekelwa behlasela okanye ukuziphendulela amathontsi kungena okanye uphume Drops zakho Active , ukuze ugcine amathontsi zakho ekhuselekileyo kufuneka ukutshintshela ukuba Drops Static !
csgooverflow.com
CSGO Overflow | IINGONGOMA SIMAHLA | Ikli- IBHONASI URL | kUmthemba
CCSGO Overflow | IINGONGOMA SIMAHLA | Ikli- IBHONASI URL | kUmthemba


text:
UBUTYEBI OBUPHUMA ELIZWINI LIKATHIXO | INDUMISO 1–10
Ukuze Sibe Seluxolweni NoYehova Kufuneka Sihloniphe UNyana Wakhe, UYesu
Ukuchaswa kukaYehova noYesu kwakuprofetiwe
Kwakuprofetiwe ukuba iintlanga zazingayi kufuna ukulawulwa nguYesu kodwa zaziya kufuna ukuzilawula
Esi siprofeto sazaliseka xa uYesu wayelapha emhlabeni ibe sinenzaliseko enkulu namhlanje
Umdumisi uthi iintlanga zidumzela into engavakaliyo, oko kukuthi injongo yazo ayinasihlahla ibe ayizi kuphumelela
Kuphela ngabo bahlonela uKumkani othanjisiweyo kaYehova abaya kufumana ubomi
Bonke abo bachasa uKumkani onguMesiya baya kutshatyalaliswa
Ngokuhlonela uNyana onguYesu, bonke abantu banokukhuseleka baze babe seluxolweni


text:
Uxolo Lwehlabathi
—Kutheni Kunzima Kangaka Ukulufumana?
Impendulo esuka eBhayibhileni
Iinzame zabantu zokuzisa uxolo emhlabeni ziye zasilela yaye azisoze ziphumelele ngenxa yezizathu ezininzi:
- “
“Asikokomntu ohambayo ukwalathisa inyathelo lakhe.” (Yeremiya 10:23) Abantu abazange badalelwe ukuzilawula, ngoko abanakukwazi ukuzisa uxolo olungapheliyo.
- “
“Musani ukukholosa ngabalawuli abangabantu; akukho mntu unokunisindisa. Xa besifa, babuyela eluthulini; ngaloo mini ayaphela onke amacebo abo.” (INdumiso 146:3, 4, Good News Translation) Oorhulumente, kwanabo baneentshukumisa ezintle, abayazi into enokuphelisa izinto ezibangela imfazwe.
- “
“Ngemihla yokugqibela kuya kufika amaxesha amanqam ekunzima ukujamelana nawo. Kuba abantu baya kuba . . . ziindlobongela, abangathandi kulunga, abangcatshi, abaneentloko ezilukhuni, abakhukhumele likratshi.” (2 Timoti 3:1–4) Siphila ‘kwimihla yokugqibela’ yeli hlabathi lingendawo, ixesha laxa abantu bephila ngendlela ebangela kube nzima ukufumana uxolo.
- “
“Yeha kuwo umhlaba nakulo ulwandle, ngenxa yokuba uhlile weza kuni uMtyholi, enomsindo omkhulu, esazi ukuba ixesha analo lifutshane.” (ISityhilelo 12:12) UMtyholi, olutshaba likaThixo, uphoselwe emhlabeni yaye uphembelela abantu ukuba babe nalo moya wakhe ukhohlakeleyo. ‘
Esengumlawuli weli hlabathi,’ soze sibe noxolo.—Yohane 12:31.
- “
[UBukumkani BukaThixo] buya kuzityumza buziphelise zonke ezi zikumkani [zingamfuniyo uThixo], buze bona bume ukusa kwixesha elingenammiselo.” (Daniyeli 2:44) UBukumkani bukaThixo, kungekhona nawuphi na umlawuli ongumntu, buya kuzisa uxolo ehlabathini, nto leyo esiyinqwenelayo.—INdumiso 145:16.


text:
IMBALASANE ZONYAKA ODLULEYO
Intlangano Etyhalela Phambili
NgoLwesihlanu, ngoJulayi 5, 2013, intsapho yaseBheteli eUnited States yavuya kakhulu yakuva isaziso esenziwa nguAnthony Morris weQumrhu Elilawulayo, esithi: “NgoLwesine, ngoJulayi 4, 2013 kwenziwa isivumelwano sokuthengisa izakhiwo zethu ezintandathu ezise-117 Adams Street nase-90 Sands Street eBrooklyn. Isivumelwano sithi wonke umntu okwisakhiwo sokuqala ukuya kwesesihlanu kufuneka abe sele efudukile kwiveki yesibini ka-Agasti walo nyaka.”
UMzalwan’ uMorris wathi isebe lokuvasa iimpahla, elikumgangatho wesithandathu nowesixhenxe kwisakhiwo sesithathu, laliza kuqhubeka lilapho de kube sembindini ka-2014. Waphinda wathi: “Kungenzeka ukuba sifuduke ngonyaka ka-2017 kwisakhiwo esise-90 Sands Street.”
Ezi zakhiwo zintandathu zithengiswa ngenxa yokuba ikomkhulu lamaNgqina kaYehova liza kuba kwindawo entsha, lisuka eNew York City liya kwisiza esineehektare eziyi-102, eWarwick, eNew York. Kodwa ke ibingenakwenzeka into yokuba kuqaliswe umsebenzi kwesi siza de kufumaneke iimpepha-mvume ezifunekayo.
Intsapho yaseBheteli yaseUnited States, yayisilinde ngamehl’ abomvu isaziso esenziwa nguMark Sanderson weQumrhu Elilawulayo ngoLwesine, ngoJulayi 18, xa wathi: “Siyakuvuyela ukunazisa ukuba, ngoLwesithathu ngoJulayi 17, i-Warwick Planning Board izipasisile iiplani zesiza sekomkhulu lehlabathi lamaNgqina kaYehova. Eli linqanaba lokugqibela ngaphambi nje kokuba kufunyanwe imvume yokwakha ukuze umsebenzi uqale. Ibangela umdla into yokuba, le mvume siyifumene phezolo, ifike kanye ngosuku esigqiba ngalo iminyaka emine sasithengayo isiza esiseWarwick. Okunye kukuba, izinto eziye zenzeka kwezi ntsuku zidluleyo ukuza kuthi ga namhlanje, zenza kucace gca ukuba sisikelelwa nguYehova.” UMzalwan’ uSanderson wabulela wonk’ umntu ngomsebenzi wokuzincama nemithandazo ababeqhubeka beyenza ukuze lo msebenzi utyhalele phambili. Wathi: “Okona kubalulekileyo, sibulela uYehova ngokusinceda ekufuduseni ikomkhulu lehlabathi silise eWarwick, eNew York.”
NgoLwesihlanu ngoJulayi 26, uMzalwan’ uMorris wadibana namavolontiya amalunga nayi-1 000 asuka eBheteli nakwiiKomiti Zokwakha Zenqila nawayehlanganisene kwigumbi lokutyela elitsha eliseTuxedo, eNew York apho bahlala khona abasebénzi baseWarwick. Emva kokuthetha ngomxholo okhuthazayo weBhayibhile, wathi unesaziso afuna ukusenza. UMzalwan’ uMorris wathi, “Kukho into endisandul’ ukuyifumana, endifuna ukunifundela yona. Kule fomu kubhalwe: ‘Imvume Yokwakha.’” Wathi engekagqibi nokuyifunda, amavolontiya amqhawula phakathi, atsho ngentswahla yezandla. Kwathi kwakuzola, uMzalwan’ uMorris wagqibezela ukufunda le fomu, eyakhutshwa yidolophu yaseWarwick kwiiyure ezintathu ngaphambi koko.
Kwenzeka Ntoni EWallkill, EWarwick, NaseTuxedo?
Ukususela ekuqaleni kolwakhiwo eWallkill ngoAgasti 2009, kukho abazalwana noodade abamalunga nabayi-2 800 abaye bancedisa njengamavolontiya okwexeshana. Olu lwakhiwo luquka amagumbi okuhlala, igaraji yokupaka iimoto kunye neeofisi. Izakhiwo ezilungiswayo ngoku zezinamagumbi okulala, oomatshini bokuprinta, elokuvaswa kweempahla, iholo, isakhiwo ekugcinwa kuso izinto zokusebenza neso iindwendwe zifikela kuso. Kulindeleke ukuba umsebenzi wokwakha owenziwa eWallkill ugqitywe ekupheleni kuka-2015.
Uqalile umsebenzi wokwakha kwisiza eliza kuba kuso ikomkhulu lehlabathi eWarwick. Kwiinyanga ezimbalwa umsebenzi uqalile kuye kwalungiswa esi siza kwagrunjelwa nemibhobho ephantsi komhlaba. Umsebenzi waqala ngasekupheleni kuka-2013, ngesakhiwo sokulungisa iimoto, indawo yokupaka iimoto zeendwendwe, nesakhiwo ekugcinwa kuso izixhobo zokusebenza. Ezi zakhiwo ziyafuneka ukuze kunyanyekelwe izixhobo ekusetyenzwa ngazo ebudeni bolwakhiwo naxa sele kugqityiwe. Emva kwazo kuza kwakhiwa iiofisi, ekucetywe ukuba ziqaliswe ngo-2014.
Ilungu leKomiti Yolwakhiwo uKenneth Chernish, uthi isakhiwo esiziihektare eziyi-20 eTuxedo nesikumgama oziikhilomitha ezimalunga neziyi-10 kumntla weWarwick, “siza kusetyenziselwa ukuxhasa umsebenzi owenziwa kwikomkhulu elitsha. Apha kuza kuhlala amavolontiya, atyiswe khona, afumane nezinto azidingayo zokusebenza.” Ukuze lo msebenzi wenziwa eTuxedo ugqitywe ngokukhawuleza, kuye kwacelwa iiKomiti Zokwakha Zenqila ezithile ezikwimpuma yeUnited States ukuba zenze eminye imisebenzi.
Amavolontiya amaninzi asuka kwiiKomiti Zokwakha Zenqila zeli lizwe akhangele phambili ekusebenzeni kwisiza esiza kuba likomkhulu lethu lehlabathi. Abazalwana noodade abanobuchule bazenza bafumaneke ukuze bancedise. ULeslie Blondeau osebenza ngemibhobho yamanzi nomyeni wakhe uPeter, uthi, “Ukusebenza kunye kusenza sisondelelane, kusinike neenkumbulo esingasoze sizilibale.”
UMallory Rushmore uthi: “Ndisebenza neqela elifakela umbane eTuxedo. Suku ngalunye siyalonwabela, kuba mnandi nokubona bonke abantu—onke amavolontiya—besebenza kunye ngomanyano.”
UQuincy Dotson uthi: “Lilungelo elingathethekiyo eli. Bendicinga ukuba ndiza kusebenza nzima, kodwa kunoko ndifunda izinto ezininzi.”
UMzalwan’ uChernish uthi: “Kuyavuyisa ukwenza lo msebenzi. Abazalwana noodade benza umsebenzi omhle gqitha ngexeshana nje elifutshane, ibe bayawonwabela.”


text:
UBUTYEBI OBUPHUMA ELIZWINI LIKATHIXO | NEHEMIYA 12-13
Izifundo Eziluncedo Esizifumana KuNehemiya
UNehemiya walumela ngenzondelelo unqulo lokwenyaniso
Umbingeleli Omkhulu uEliyashibhi wavumela uTobhiya, owayengengomkhonzi kaThixo nowayechasa ukuba amphembelele.
UEliyashibhi wavumela uTobhiya ukuba angene kwiholo yokutyela etempileni.
UNehemiya wazikhuphela phandle izinto zikaTobhiya, wacoca igumbi laza lasetyenziswa ngendlela efanelekileyo.
UNehemiya waqhubeka esusa konke ukungahlambuluki eYerusalem.


text:
MEYI 13, 2015
EMERIKA
AmaNgqina KaYehova Avula Iofisi Yokuguqulela YeNtetho Yezandla YaseMerika EFlorida
EFORT LAUDERDALE, Fla.—NgoNovemba 14, 2014, amaNgqina KaYehova aqalisa ukufudusa iqela eliguqulela iNtetho Yezandla YaseMerika, elisusa kwiZiko Lemfundo LeWatchtower elisePatterson, eNew York, elisa eFort Lauderdale, eFlorida. AmaNgqina ebeguqulela iBhayibhile neencwadi ezisekelwe kuyo zeNtetho Yezandla YaseMerika ePatterson ukususela ngo-1995. Kwezi nyanga zimbalwa zidlulileyo, amaNgqina ebefakela iiofisi ezintsha neendawo zokurekhoda kwisakhiwo saseFort Lauderdale. Iofisi yamaNgqina yokuguqulela iNtetho Yezandla YaseMerika iqale ukusebenza ngoMeyi 2015.
Iividiyo zamaNgqina zeNtetho Yezandla YaseMerika ziyafumaneka kwi-jw.org nakwiiDVD. Aphinda azisebenzise kwiintlanganiso aba nazo veki nganye kumabandla asehlabathini lonke angaphezu kwayi-500, naxa ehlanganisene kwiindawo ezinkulu, njengakwiindibano ezibakho kabini ngonyaka nakwiindibano zengingqi ezibakho nyaka ngamnye.
UJonathan Galvez, ovelela iqela labaguquleli abangamaNgqina beNtetho Yezandla YaseMerika eFlorida, uthi: “Usukelo lwethu kukuqinisekisa ukuba iividiyo zethu ziqondeka lula ebantwini abaninzi abasebenzisa iNtetho Yezandla YaseMerika, enoba basuka kweliphi ilizwe okanye bafunde kangakanani.” Waleka ngelithi: “Kukho amazwe amalunga nayi-45 asebenzisa iNtetho Yezandla YaseMerika, ibe njengezinye iilwimi, intetho yezandla iyahluka ngokweengingqi. Ekubeni ngoku sifudukele eFort Lauderdale, abaguquleli bakwisixeko esinabantu abaninzi nabahlukahlukeneyo abasebenzisa iNtetho Yezandla YaseMerika.”
Ngo-2014, uFrank Bechter, onesidanga esiphezulu kwizifundo zentlalo nezolwimi, waya kwindibano yengingqi yamaNgqina KaYehova yeNtetho Yezandla YaseMerika eRichmond, eVirginia, ngenjongo yokuphanda ngentetho yezandla nangabantu abangevayo. Esi sifundiswa sithi: “Kumcimbi obubanjelwe eRichmond, kuye kwacaca ukuba intlangano yenu izimisele ekuguquleleni nasekusebenziseni iNtetho Yezandla YaseMerika esemgangathweni, ubukhulu becala ngenxa yokuba nihlala nisebenzisa iividiyo eziguqulelweyo nezenziwe kakuhle zeevesi zeBhayibhile. Ndiyothulel’ umnqwazi iNtetho Yezandla YaseMerika ekwezi vidiyo.” Saleka ngelithi: “Ndiyawuxabisa umgudu owenziwa ngamaNgqina ngokuguqulela iBhayibhile ngeNtetho Yezandla YaseMerika ngendlela esemagqabini, kuba yincwadi ebalulekileyo ebantwini nakwimbali yehlabathi. Ndikholelwa nasekubeni abantu abangevayo bafanele, njengaye nabani na, bazifumane iincwadi ezibalulekileyo ezinefuthe kwihlabathi.”
Amaqela abaguquleli abangamaNgqina KaYehova asehlabathini lonke, aye avelisa aza asasaza iividiyo ezininzi ngeelwimi ezimalunga neziyi-80 zeentetho zezandla simahla. Kwakhona, amaNgqina KaYehova aye enza iapp yeJW Library Sign Language ekulula kuyo ukudawunlowuda, ukugcina nokudlala iividiyo zentetho yezandla ezikwi-jw.org.
Media Contact(s):
International: J. R. Brown, Office of Public Information, tel. +1 718 560 5000


text:
OKTOBHA 4, 2012
EUKRAINE
Ityala Ligwetywe Ngendlela Efanelekileyo EUkraine
NgoSeptemba 26, 2012, iNkundla Ephakamileyo yaseUkraine yazinqumamisa iinzame zokuhlutha inxalenye enkulu yomhlaba yomhlaba weofisi yesebe yamaNgqina kaYehova eUkraine.
Lo mhlaba wathengwa ngamaNgqina ngo-1998. Kodwa ngo-2008 lowo babesithenge kuye waphinda wasithengisela iSport Development Center LLC (SDC). EUkraine loo nto yaziwa njengokuhlasela.
Isigqibo senkundla yasekuhlaleni saba sesokuba iSDC yayiwuthengiselwe ngokusemthethweni loo mhlaba yaza yazikhaba izibheno zamaNgqina.
Sekunjalo, ityala lagwetywa ngendlela efanelekileyo. NgoDisemba 2011, inkundla ephakamileyo yema namaNgqina yaye ngoAprili 2012 yasikhabela kude isibheno seSDC. Oku kwabek’ isitampu sokuba loo mhlaba ngowamaNgqina kaYehova. Emva kweenyanga ezintathu, inkundla yesibheno yaseLviv yasirhoxisa isigqibo senkundla yasekuhlaleni esasingekho mthethweni sokuba umhlaba ngoweSDC.
Kwilinge layo lokugqibela, iSDC yabhenela kwiNkundla Ephakamileyo yaseUkraine ngenxa yesigqibo sangoAprili. Noko ke, ngoSeptemba 26, ngokukhawuleza nangendlela encomekayo le nkundla yasikhaba eso sibheno, ngaloo ndlela wabe umcimbi uyaqosheliswa.
Ukuba amaNgqina kaYehova ayengaliphumelelanga elo tyala, ayeza kuphulukana nesakhiwo seeofisi zolawulo nenxalenye enkulu yempahla yawo, nto leyo eyayinokuphazamisa umsebenzi awenza kwiiofisi zawo eziseUkraine.


text:
Ngaba Ukubandezeleka Kuya Kuze Kuphele?
Ngaba ungaphendula uthi . . .
ewe?
hayi?
mhlawumbi?
OKO KUTHETHWA YIBHAYIBHILE
“UThixo . . . uya kuzisula zonke iinyembezi emehlweni abo, yaye ukufa, ukubandezeleka, ukukhala okanye iintlungu akuzi kubakho.”
—ISityhilelo 21:3, 4, Contemporary English Version.
INDLELA EKUNOKUKUNCEDA NGAYO OKU
Sisiqinisekiso sokuba uThixo akanguye unobangela weengxaki zethu.—Yakobi 1:13.
Kuyathuthuzela ukwazi ukuba uThixo uyayiqonda indlela esivakalelwa ngayo xa sibandezelekile.—Zekariya 2:8.
Kukunika ithemba lokuba konke ukubandezeleka kuza kuphela.—INdumiso 37:9-11.
NGABA SINOKUKUKHOLELWA NGOKWENENE OKO KUTHETHWA YIBHAYIBHILE?
Ewe, ngenxa yezi zizathu zimbini:
UThixo ukuthiyile ukubandezeleka nokungabikho kokusesikweni. Phawula indlela uThixo awavakalelwa ngayo xa abantu bakhe baphathwa ngenkohlakalo ngamaxesha okubhalwa kweBhayibhile. IBhayibhile ithi wayecinezeleka ngenxa yabo “babebatyhalatyhala.”—ABagwebi 2:18, INguqulelo Yehlabathi Elitsha.
UThixo akabafuni abantu abaphatha kakubi abanye. Ngokomzekelo, iBhayibhile ithi ‘izandla eziphalaza igazi elimsulwa’ uyazicekisa.—IMizekeliso 6:16, 17.
UThixo ukhathalele ngamnye wethu. Asingobantu kuphela ‘abazi ngamnye isibetho sakhe nentlungu yakhe’ kodwa noYehova uyasazi!—2 Kronike 6:29, 30.
NgoBukumkani bakhe, kungekudala uYehova uza kuphelisa ukubandezeleka kumntu ngamnye. (Mateyu 6:9, 10) Okwangoku, uyabathuthuzela abo babhenela kuye ngokunyanisekileyo.—IZenzo 17:27; 2 Korinte 1:3, 4.
KHAWUCINGE NGOKU
Kutheni uThixo evumele ukubandezeleka?
IBhayibhile iyawuphendula lo mbuzo kumaROMA 5:12 nakwe-2 KAPETROS 3:9.
Funda Okungakumbi
Kutheni UThixo Evumela Ubungendawo Nokubandezeleka?
Baqala njani ubungendawo yaye kutheni uThixo ebuyeke baqhubeka bukho? Ngaba kuya kuze kuphele ukubandezeleka?


text:
Iindlela Zokwenza Intsapho Yonwabe
Ukulungisa Iingxabano
Indoda ithi: “Emva kokutshata kwethu, mna noSarah * sahlala kunye nentsapho yasekhaya. Ngenye imini isithandwa somntakwethu sacela ukuba ndisigoduse ngemoto yethu. Ndavuma ndaza ndahamba nonyana wam oselula. Kodwa ekubuyeni kwam, ndafika uSarah eligqabi ngumsindo. Saqalisa ukuxambulisana, yaye wandinkqangisa phambi kwentsapho yakowethu esithi ndithand’ abafazi. Ndagqajukelwa ngumsindo ndaza ndamcaphukisa nakakhulu ngezinto endazithethayo.”
Umfazi uthi: “Unyana wethu wayegula kakhulu, yaye ngelo xesha sasineengxaki zemali. Ngoko xa uFernando wahamba nonyana wethu ngemoto kunye neli bhinqa, kwandicaphukisa oko. Xa ebuya ndamxelela indlela endivakalelwa ngayo. Kwavuka uqhushululu saza saqalisa ukuthukana. Emva koko ndazisola.”
XA ISIBINI sixabana, ngaba oko kuthetha ukuba asisathandani? Akunjalo! UFernando noSarah, abacatshulwe ngasentla, bathandana kakhulu. Kodwa, nokuba abantu bonwabile emtshatweni zibakho iingxabano ngamathub’ athile.
Zibangelwa yintoni iingxabano yaye yintoni onokuyenza ukuze zingonakalisi umtshato wakho? Ekubeni umtshato wasekwa nguThixo kufanelekile ukuhlolisisa oko iLizwi lakhe iBhayibhile likuthethayo ngalo mbandela.—Genesis 2:21, 22; 2 Timoti 3:16, 17.
Ukuqonda Unobangela Weengxaki
Abantu abaninzi abatshatileyo bebengathanda ukuphathana ngothando nangobubele. Noko ke, iBhayibhile ithi “bonke bonile baza basilela kuzuko lukaThixo.” (Roma 3:23) Ngoko xa kukho ukungavisisani, kusenokuba nzima ukuzibamba. Yaye xa kuqalisa ingxabano, abanye banokukufumanisa kunzima ukuphepha ukungxola nokuthuka. (Roma 7:21; Efese 4:31) Ziziphi ezinye izinto ezinokuvus’ imbambano?
Amadoda nabafazi badla ngokuba neendlela ezahlukileyo zokuthetha. UMichiko uthi: “Xa sasisandul’ ukutshata, ndafumanisa ukuba asizicombululi ngendlela efanayo iingxaki. Andithandi kuthetha ngoko kwenzekileyo kuphela kodwa ndifuna isizathu nendlela okwenzeke ngayo. Umyeni wam yena akafuni zinkcukacha.”
Ingxaki kaMichiko iqhelekile. Kwimitshato emininzi, elinye iqabane lisenokufuna ukukuxubusha ngokweenkcukacha ukungavisisani kwabo, ngoxa elinye lingathandi ukuba kuthethwa ngako. Maxa wambi, okukhona elinye iqabane lifuna kuthethwe, kokukhona elinye lingafuni. Ngaba ukuphawule oku emtshatweni wakho? Ngaba omnye wenu udla ngokufuna kuthethwe ngengxaki ekhoyo ngoxa omnye engafuni?
Enye into emelwe ikhunjulwe kukuba indlela umntu akhuliswe ngayo inokuyichaphazela indlela aqhubana ngayo neqabane lakhe lomtshato. UJustin, osele eneminyaka emihlanu etshatile, uthi: “Ndikhulele kwintsapho ethuleyo yaye ndikufumanisa kunzima ukuthetha ngeemvakalelo zam. Oku kuyamcaphukisa umfazi wam. Intsapho yakowabo ikhululekile, yaye akunzimanga ngaye ukuchaza iimvakalelo zakhe.”
Kutheni Kufuneka Nizicombulule Iingxaki?
Abaphengululi bathi xa izibini zihlala zixelelana ukuba ziyathandana oko akuthethi ukuba zonwabile emtshatweni. Ukuba neentlobano zesini nemali eyaneleyo nako akuyiyo eyona nto ibalulekileyo. Kunoko, eyona nto ibalulekileyo ukuze umtshato uphumelele yindlela indoda nomfazi abazicombulula ngayo iingxaki.
Ngaphezu koko uYesu wathi, xa isibini sitshata, nguThixo osimanyayo kungekhona umntu. (Mateyu 19:4-6) Ngoko ke, umtshato omanyeneyo uzukisa uThixo. Kwelinye icala, ukuba indoda ayimthandi umfazi wayo yaye ayinalwazelelelo ngaye, uYehova uThixo usenokungayiphulaphuli imithandazo yayo. (1 Petros 3:7) Xa umfazi engayihloneli indoda yakhe, eneneni akahloneli uYehova, omisele indoda njengentloko-ntsapho.—1 Korinte 11:3.
Iindlela Zokuphumelela—Waphephe Amazwi Ahlabayo
Enoba injani na indlela okhuliswe ngayo, umele uwaphephe amazwi ahlabayo xa usebenzisa imigaqo yeBhayibhile naxa ufuna ukucombulula iingxaki kakuhle. Zibuze le mibuzo ilandelayo:
‘Ngaba ndiyazibamba ndingaphindezeli?’
IBhayibhile ithi: “Ukucudisa impumlo kuvelisa igazi, yaye ukucudisa umsindo kuvelisa ingxabano.” (IMizekeliso 30:33) Kuthetha ukuthini oku? Cinga ngalo mzekelo. Ingxabano ebiqale ngokungaboni ngasonye ekusebenziseni imali yentsapho (njengokuthi “kufuneka sinciphise ekuthengeni”) inokuphumela ekuhlaseleni iqabane lakho (njengokuthi “uyasafaza nje”). Enyanisweni, xa iqabane lakho ‘licudisa impumlo yakho’ ngokukuhlasela, usenokufuna ‘ukulicudisa’ nawe. Kodwa ke, ukuziphindezelela kunokukhokelela kumsindo ize ingapheli ingxabano.
Umbhali weBhayibhile uYakobi walumkisa wathi: “Khangelani! Hayi indlela omncinane ngayo umlilo ofunekayo ukutshisa ihlathi elikhulu gqitha! Kaloku, ulwimi lungumlilo.” (Yakobi 3:5, 6) Xa amaqabane omtshato engakwazi ukulubamba ulwimi, ukungavisisani okungenamsebenzi kunokukhokelela kwingxabano enkulu. Yaye xa abantu behlala beneengxabano ezishushu ngolo hlobo emtshatweni, kunzima ukuba uthando lwabo lukhule.
Kunokuba uziphindezelele, ngaba unokuxelisa uYesu, ‘ongazange aphindise atshabhise’ xa etshabhiswa? (1 Petros 2:23) Eyona ndlela ilula yokuphelisa ingxabano kukuzama ukuqonda iimvakalelo zeqabane lakho, uze ucele uxolo ngegalelo obe nalo kule ngxabano.
ZAMA OKU: Xa niphinda nixabana, zibuze: ‘Ngaba bekungayi kuba kuhle ukuphulaphula indlela iqabane lam elivakalelwa ngayo? Ndiye ndaba negalelo njani kule ngxabano? Kutheni ndingafuni ukucela uxolo ngeempazamo zam?’
‘Ngaba ndizijongela phantsi iimvakalelo zeqabane lam?’
ILizwi likaThixo lithi: “Cingani nto-nye nonke, nivelane.” (1 Petros 3:8) Khawucinge ngezizathu ezibini ezinokukubangela ungalisebenzisi eli cebiso. Esinye sikukuba usenokungayiqondi indlela elivakalelwa ngayo iqabane lakho. Ngokomzekelo, ukuba iqabane lakho lixhalatyiswe yinto wena oyibona ingenamsebenzi, unokuthi kulo, “Uzithathela phezulu izinto.” Usenokuba ukuthetha oku ngenjongo yokulinceda iqabane lakho lizibone ngenye indlela izinto. Kodwa ke, ukuthetha ngolo hlobo kusenokungancedi nganto. Amadoda nabafazi bafuna ukwazi ukuba amaqabane abo ayabaqonda yaye ayabavela.
Kwakhona ukuba nekratshi kunokubangela ubani azijongele phantsi iimvakalelo zeqabane lakhe. Umntu onekratshi uyaziphakamisa ngokuthi abasingele phantsi abanye. Unokwenjenjalo ngokuthuka abanye okanye abathelekise nabanye. Cinga ngomzekelo wabaFarisi nababhali bomhla kaYesu. Xa nabani na—nokuba ngumFarisi—wayenoluvo olwahlukileyo kolwabo, babemthuka baze bamnyembe. (Yohane 7:45-52) UYesu wayahlukile. Wayevelana nabanye xa bechaza iimvakalelo zabo kuye.—Mateyu 20:29-34; Marko 5:25-34.
Cinga ngendlela ovakalelwa ngayo xa iqabane lakho lichaza iimvakalelo zalo. Ngaba indlela othetha ngayo, nembonakalo yobuso ibonisa ukuba unovelwano? Okanye ngaba uzibetha ngoyaba iimvakalelo zeqabane lakho?
ZAMA OKU: Kwiiveki ezilandelayo, phawula indlela othetha ngayo neqabane lakho. Ukuba uye walihesha okanye wathetha ngendlela elijongela phantsi, cela uxolo ngoko nangoko.
‘Ngaba ndisoloko ndivakalelwa kukuba iqabane lam licingela isiqu salo kuphela?’
“UYobhi umoyikela ilize na uThixo? Ngaba wena akumbiyelanga yena nendlu yakhe nayo yonke into anayo macala onke?” (Yobhi 1:9, 10) Ngaloo mazwi, uSathana watyhola uYobhi esithi ukhonza uThixo ngenjongo engafanelekanga.
Ukuba amaqabane omtshato akalumkanga nawo anokutyholana. Ngokomzekelo, ukuba iqabane lakho likwenzela into entle, ngaba uyazibuza ngoko likufunayo okanye lizama ukukufihla? Xa iqabane lakho lisenza impazamo, ngaba ugqiba ngelithi kukho okuphosakeleyo ngalo? Ngaba ukhawuleza ukhumbule nezinye iimpazamo ezifanayo eliye lazenza ngaphambili?
ZAMA OKU: Bhala phantsi izinto ezintle iqabane lakho eliye lakwenzela zona nezizathu ezihle eziye zalishukumisela ekwenzeni oko.
Umpostile uPawulos wabhala: “Uthando . . . alunanzondo.” (1 Korinte 13:4, 5) Uthando lokwenene alumfamekanga, yaye alunanzondo. Kwakhona uPawulos wathi uthando “lukholelwa izinto zonke.” (1 Korinte 13:7) Umntu onolu hlobo lothando akangovuma-zonke, kodwa uyabathemba abanye. Akabakrokreli. IBhayibhile ikhuthaza ukuba umntu onothando ufanele akulungele ukuxolela, aze angabacingeli kakubi abanye. (INdumiso 86:5; Efese 4:32) Xa amaqabane ebonakalisa olu hlobo lothando, aya konwaba emtshatweni.
ZIBUZE . . .
Ziziphi iimpazamo ezenziwe sisibini esikhankanywe ekuqaleni kweli nqaku?
Ndinokuziphepha njani iimpazamo ezifanayo emtshatweni wam?
Ziziphi izinto ezikhankanywe kweli nqaku endifanele ndisebenzele kuzo?
^ isiqe. 3 Asingomagama abo la.
Funda Okungakumbi
Indlela Yokulungisa Iingxaki
Ukusingatha kakuhle iingxaki kwenza umahluko okhoyo phakathi komtshato owomeleleyo nowonwabileyo kunye nobuthathaka nokruqulayo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
35 Emva koko uThixo wathi kuYakobi: “Suka, uye eBheteli uze uhlale khona,+ umenzele khona isibingelelo uTHIXO oyinyaniso owabonakalayo kuwe ekubalekeni kwakho usimka kuEsawu umntakwenu.”+
2 Wathi ke uYakobi kwindlu yakhe nakubo bonke ababenaye: “Balahleni oothixo basemzini abaphakathi kwenu,+ nize nizihlambulule, nitshintshe neengubo zenu zokwaleka,+
3 sisuke siye eBheteli. Yaye apho ndiya kumenzela isibingelelo uTHIXO oyinyaniso owandiphendulayo ngomhla wokubandezeleka kwam,+ waba nam endleleni endandihamba ngayo.”+
4 Ngoko bamnika uYakobi bonke oothixo basemzini+ ababesezandleni zabo namacici awayesezindlebeni zabo, waza uYakobi wazifihla+ phantsi komthi omkhulu owawukufuphi nakwaShekem.
5 Emva koko banduluka, yaye izixeko ezazibajikelezile+ zangenwa lunkwantyo ngoThixo, zaza azabasukela oonyana bakaYakobi.
6 Ekugqibeleni wafika uYakobi kunye nabo bonke abantu ababenaye, eLuzi,+ esezweni lakwaKanan, oko kukuthi, eBheteli.
7 Wakha khona isibingelelo waza wayibiza loo ndawo ngokuthi yiEl-bheteli, kuba kulapho uTHIXO oyinyaniso wazityhilayo kuye ekubalekeni kwakhe esimka kumntakwabo.+
8 Kamva wafa uDebhora+ impelesi kaRebheka waza wangcwatywa emazantsi eBheteli phantsi komthi oxandileyo. Ngoko ke wathi igama layo yiAlon-bhakuti.
9 UThixo wabonakala kwakhona kuYakobi ekubuyeni kwakhe ePadan-aram+ waza wamsikelela.+
10 Wathi uThixo kuye: “Igama lakho nguYakobi.+ Akusayi kuba sathiwa igama lakho nguYakobi, kodwa liya kuba nguSirayeli igama lakho.” Wamthiya ke igama elinguSirayeli.+
11 Waza ngokubhekele phaya wathi uThixo kuye: “NdinguThixo uSomandla.+ Qhama wande. Kuya kuvela iintlanga namaqela eentlanga kuwe, kuphume nookumkani esinqeni sakho.+
12 Ilizwe endalinika uAbraham noIsake, ndolinika wena, ndilinike imbewu yakho+ emva kwakho elo lizwe.”+
13 Emva koko wenyuka uThixo wemka kuye kuloo ndawo wayethethe naye kuyo.+
14 Ngenxa yoko uYakobi wamisa intsika kuloo ndawo wayethethe naye kuyo,+ intsika yelitye, wathulula phezu kwayo umnikelo othululwayo waza wagalela neoli phezu kwayo.+
15 UYakobi walibiza igama laloo ndawo uThixo wayethethe naye kuyo ngokuthi yiBheteli.+
16 Banduluka eBheteli. Bathi besenomgama omde ngaphambi kokuba bafike e-Efrata,+ wazala uRakeli, yaye kwaba nzima ukuzala kwakhe.+
17 Kodwa njengoko wayenobunzima ekuzaleni wathi umzalisikazi kuye: “Musa ukoyika, kuba uza kumfumana nalo unyana.”+
18 Kwathi ke ngethuba lokuphuma komphefumlo wakhe+ (kuba wafa)+ wamthiya igama elinguBhen-oni; kodwa uyise wathi nguBhenjamin+.
19 Waba uyafa ke ngaloo ndlela uRakeli waza wangcwatywa endleleni yase-Efrata, oko kukuthi, eBhetelehem.+
20 Ngoko ke uYakobi wamisa intsika phezu kwengcwaba lakhe. Yintsika yengcwaba likaRakeli leyo unanamhla.+
21 Emva koko wanduluka uSirayeli waza wayimisa intente yakhe mgama ngaphaya kwenqaba yase-Edere.+
22 Kwathi ke ngethuba uSirayeli wayemise umnquba+ kwelo lizwe, uRubhen walala noBhiliha ishweshwe likayise, waza uSirayeli wakuva oko.
UYakobi wayenoonyana abalishumi elinesibini.+
23 Oonyana bakaLeya yayilizibulo likaYakobi uRubhen+ noSimeyon noLevi noYuda noIsakare noZebhulon.
24 Oonyana bakaRakeli yayinguYosefu noBhenjamin.
25 Yaye oonyana bakaBhiliha, isicakakazi sikaRakeli, yayinguDan noNafetali.
26 Oonyana bakaZilipa, isicakakazi sikaLeya, yayinguGadi noAshere. Ngabo abo oonyana bakaYakobi awabazalelwa ePadan-aram.
27 Wada wafika uYakobi kuIsake uyise eMamre,+ eKiriyati-arbha,+ oko kukuthi, eHebron, apho babehleli khona uAbraham noIsake njengabaphambukeli.+
28 Yaye imihla kaIsake yaba yiminyaka elikhulu elinamashumi asibhozo.+
29 Emva koko wabhubha uIsake, wafa, waza wahlanganiselwa kubantu bakowabo, aluphele yaye anelisekile ziintsuku,+ baza uEsawu noYakobi oonyana bakhe bamngcwaba.+
Yithumele
Yithumele
Genesis 35
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=35&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D35%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg